Sebelum ini, 5 wakil Malaysia sudah pun dipilih untuk bermain di Liga Asia Tenggara PUBG Mobile Club Open (PMCO) selama lima minggu di Shanghai, China iaitu pada 8 Mei hinggalah 9 Jun nanti.
Mereka adalah:
Junior Talent Victorious In Play (VIP) Yoodo Gank AROV Esports Team Secret
Artikel berkaitan: 5 skuad ini bersedia kibar Jalur Gemilang di Shanghai, China

1. Liga bermula selama 5 minggu
Sebanyak 24 pasukan dari Asia Tenggara bertanding dan pecahan negara adalah seperti berikut: Thailand, Malaysia, Indonesia, Vietnam, Kemboja dan Filipina. 20 pasukan sudah pun dipilih melalui pusingan kelayakan peringkat negara dan empat lagi pula dari wild card.
Dalam liga ini, mereka akan dipecahkan kepada tiga kumpulan seperti berikut:

Bagi kumpulan A, wakil Malaysia, Victorious In Play (ViP) bertanding bersama empat pasukan Thailand yang semuanya hebat-hebat belaka! Mereka adalah Purple mood, Illuminate The Murder, Goldencat dan NaRok Gaming.

AROV Esports pula masih perlu bertemu skuad hebat dari Thailand juga iaitu RRQ Athena bersama 6 lagi skuad lain (3 daripadanya adalah dari Vietnam).

Di kumpulan C boleh disaksikan ‘Malaysian Stacks’ di mana tiga wakil negara, Team Secret (Genexsus), Junior Talent dan Yoodo Gank akan berentap.

2. Berapa Prizepool untuk liga ini?
Mengikut sumber daripada Liquipedia yang sentiasa dikemaskini, ia mengumpulkan sebanyak USD$26,000 (RM107,980) yang mana USD$5,000 (RM20,765) diberikan secara mingguan kepada kedudukan 6 teratas sahaja dalam carta liga.
Selain itu bagi skuad yang mendapat MVP pada minggu tersebut, mereka akan menerima USD$1,000 (RM4,100).

3. Macam mana perlawanan dimainkan?

Korang boleh rujuk jadual di atas untuk waktu-waktu perlawanan akan berlangsung. Bagi livestream pula, ia akan dibuat dalam Bahasa Inggeris dan Bahasa Melayu.
Youtube: Bahasa Inggeris, KLIK SINI
Facebook: Bahasa Melayu, KLIK SINI
Perlawanan akan dimainkan dalam empat peta ketika hari biasa dan 6 peta pada hari minggu.
Hari Rabu: A vs B
Hari Khamis: B vs C
Hari Jumaat: C vs A
Sabtu dan Ahad: Semua kumpulan akan bermain 2 perlawanan antara satu sama lain.

4. Lepas liga ni, apa pulak?

Top 12 yang mencatatkan mata tertinggi selepas lima minggu akan layak ke SEA Spring Championship di Jakarta, Indonesia pada 14 Jun ini hingga 16 Jun. Selain itu, top 4 dari setiap empat negara iaitu Thailand, Indonesia, Malaysia dan Vietnam (bermaksud satu pasukan untuk satu negara) juga layak ke Indonesia nanti.
Ia mengumpulkan hadiah wang tunai terkumpul sebanyak USD$105,200 (RM435,000).
Dari Spring Championship ini akan dipilih siapa layak berentap di Grand Final diadakan di Berlin, Jerman kelak. Ketika itu mereka akan bertemu wakil dari Amerika Utara, Eropah, India dan lain-lain!


Dah lama main PUBG Mobile tapi tak tahu macam mana nak dapat loot best-best di Sanhok?

Janganlah risau, ikuti tip di bawah ini!
Paradise Resort
Sesuai dengan namanya, peta ini penuh dengan loot best! Korang boleh cari kelengkapan level 3 dan beberapa senjata api dengan mudah untuk seluruh skuad. Hanya ada satu struktur besar di kawasan ini jadi mudah untuk korang cari loot itu juga.
Kawasan ini adalah di pertengahan peta jadi nak mendarat di Paradise Resort mungkin sedikit berisiko.
Docks
Satu loot spot yang sedikit underrated, Docks adalah kawasan yang berbaloi untuk mendarat. Ia sama dengan Georgopol dan Novorepnoye dari Erangel yang mana ia penuh dengan kontena besar untuk loot-loot ini. Ia mudah untuk dicari dan cukup untuk satu skuad.
Isunya hanyalah tempat ini yang berada di hujung sekali jadi sangat berisiko untuk ke sana.
The Cave
Ini adalah satu lagi kawasan loot yang jarang diterokai di mana ia cukup untuk satu skuad. Kawasan ini tersorok yang membuatkan proses looting lebih selamat. Ia disambungkan antara tanah air dan juga laut jadi korang sentiasa bersedia dengan laluan untuk larikan diri.
Masalah utamanya ialah korang mungkin tak dapat cari kelengkapan sampingan dan senjata api terbaik kerana kawasan ini agak kecil.
Bootcamp
Kawasan ini penuh dengan bangunan jadi ada banyak loot menarik boleh ditemui. Barang level 3 mudah dijumpai dan korang boleh jumpa Flare Gun juga. Disebabkan ia ditengah peta, ramai pemain melompat ke sini jadi perlu berhati-hati. Ramai juga pemain ‘berkampung’ dekat sini, korang perlu sentiasa berwaspada untuk cari loot.
Kalau korang berjaya untuk selamat di sini, percayalah, perjalanan korang lebih mudah untuk beberapa minit seterusnya.
Camp Alpha
Tempat ini sama dengan Bootcamp kerana banyak struktur. Proses looting lebih sukar tapi kalau korang search dengan lebih mendalam, korang akan dapat loot yang menarik untuk keseluruhan skuad.
Ia sedikit jauh dari safe zone kerana faktor geografi tapi kerana Sanhok adalah peta kecil, rasanya tak jadi isu kot untuk korang.
Artikel ini diterjemahkan dari FoxSportsAsia.


Pasukan Junior Talent, AROV Esports, Team Secret dan VIP Squad dijemput secara terus dan akan menyertai 12 pasukan lain (yang memenangi pusingan kelayakan) bagi kejohanan PUBG Mobile National Championship (PMNC 2019) kali ini.

Pengumuman ini bukanlah satu kejutan luar biasa kerana mereka dijemput di atas prestasi membanggakan di PMCO SEA baru-baru ini.
Mengikut turutan, Yoodo Gank berjaya memperoleh kelayakan pertama ke PMCO SEA Grand Finals sekali gus mereka dijemput secara terus ke Fall Split tanpa perlu bertanding di PMNC sementara Secret, Junior Talent, VIP Squad dan AROV masing-masing dipilih kerana mereka layak ke liga Asia Tenggara selama lima minggu itu.
Paling menarik untuk kejohanan kali ini, empat yang teratas akan layak ke PMCO Fall Split, satu lagi liga Asia Tenggara yang sama seperti Spring Split berlangsung selama lima minggu di Shanghai, China.
PMNC 2019 akan diadakan di Quill City Mall pada 13 dan 14 Julai ini.


Demam PUBG Mobile makin menjadi-jadi.
Bukan setakat tular di seluruh negara tapi ada pemain kita akan berentap di liga Asia Tenggara PUBG Mobile Club Open (PMCO) Fall Split! Terdapat lima skuad negara yang layak menyertai liga di Shanghai, China ini.
Lima skuad negara, VIP Squad, Junior Talent, Yoodo Gank, AROV Esports dan Team Secret akan bertanding bermula 17 September hingga 13 Oktober ini dan mereka akan berlawan selama 4 minggu sebelum ke playoffs pada November nanti.
Dalam kejohanan yang membabitkan beberapa negara Asia Tenggara iaitu Malaysia, Thailand, Indonesia dan Vietnam ini akan menguji kehebatan bakat tempatan bertanding merebut hadiah wang tunai terkumpul RM129,310 dan bagaimana mereka menyesuaikan diri sepanjang berada di sana.

1. Bapak Ah Esports

Sungguhpun tak berjaya mencetuskan kejutan di PMCO SEA Championship kerana terkandas di kedudukan membimbangkan ketika liga, pasukan yang dahulunya dikenali sebagai Junior Talent ini membuktikan mereka bukan calang-calang di PMNC 2019.
Mereka mendapat tempat ketiga, sekali gus layak ke PMCO SEA Fall Split ini. Sebelum ini, Bapak Ah Esports mempunyai pemain wanita, NorFarah Shahira Mohd Nizam (MissFarr ketika Junior Talent) namun kini digantikan dengan Azfar.
Bapak Ah Esports diwakili oleh :
1. Harith (Bard)
2. Mohamad Nazeri Shahrin bin Affan (Trixnity), 20 tahun
3. Muhammad Fikri Adli B. MD Nizam (Ngah), 20 tahun
4. Izzat bin Abdul aziz (Erynn), 19 tahun
5. Azfar Iqbal (Azfar)

2. Yoodo Gank

Prestasi mereka yang mengagumkan sepanjang musim liga SEA Split sebelum ini membuatkan Yoodo Gank berjaya mendapat jemputan terus ke Fall Split tanpa perlu bertanding di kelayakan di PMNC 2019.
Sepanjang berada di liga itu, Yoodo Gank berusaha keras mendapat chicken dinner dan berjaya mendapat placing ke-14 daripada 24 pasukan bertanding.
Semestinya ia menjadi satu cabaran bagi pemain baru, Raymond dan Zulfadli yang akan menyesuaikan diri di pentas antarabangsa dan berjauhan dengan keluarga.
Yoodo Gank diwakili oleh:
1. Aiman Amirul Mohd Sahid (Yoodo ManPrng), 22 tahun
2. Mohammad Zulfadli Abdul Rahman (Yoodo Zully), 19 tahun
3. Raymond Tan Boon Sheng (Yoodo iShoTz), 24 tahun
4. Mohamad Hafizi Baharudin (Yoodo GeeK), 23 tahun

3. Team Secret

Satu-satunya pasukan Malaysia yang layak ke PMCO Global Finals tak lama dulu, Team Secret ingin membuktikan mereka masih lagi relevan untuk liga selama sebulan ini.
Tidak banyak yang berubah untuk pasukan Secret, hanya seorang pemain lama iaitu TS | MX | Potato dari Singapura akan menggantikan Stewart9k ketika liga ini berlangsung. Disebabkan mereka bersama Team Secret, satu organisasi e-sukan yang ternama di Eropah, pastinya tekanan lebih tinggi. Namun, itu takkan menghentikan semangat mereka memberikan persembahan terbaik demi Malaysia.
Team Secret diwakili oleh:
1.  Secret BiuBiu,
2. Secret SinB,
3. Secret Alex
4. Secret Potato

Baca lanjut: Secret melamar skuad Malaysia, Genexsus

4. Victorious In Play (VIP Squad)

Lagi satu pasukan yang juga harapan Malaysia, VIP akan cuba buat yang terbaik selama sebulan berada di Shanghai, China. Korang boleh nantikan kemaskini mengenai pasukan ini di laman Facebook mereka.
Salah seorang ahlinya, Yakuza xgaming adalah streamer popular yang mempunyai capaian penonton yang tinggi di Page FB miliknya malah peminat sentiasa menantikan Yakuza atau Kuza memulakan strim.
VIP juga adalah satu-satunya pasukan Malaysia yang tidak mempunyai perubahan ahli kali ini.
VIP Squad diwakili oleh:
1. Muhammad Afiq Abdul Aziz – VipYakuza
2. Ahmad Zamir Mohamad Azme – VipBenv
3. Ahmad Danial Haiqal Abdul Rahman – VipHyqul
4. Muhamad Izzrudin Hashim – VipJumper

5. AROV Esports

AROV Esports berdepan dengan fasa yang begitu mencabar sebelum bermula liga ini. Sungguhpun mereka layak dengan lineup yang sebelum ini, namun ada pemain perlu menghadapi PT3 dan isu berkaitan dokumen pengenalan diri yang membantutkan hasrat mereka ke PMCO.
Sesudah itu, kapten pasukan tersebut, BOYKA mengumumkan tiga nama baru yang akan ke PMCO Fall Splot ini.
AROV Esports diwakili oleh:
1. Khairunnazri Masli – AROV Boyka
2. Muhammad Danny Irfan bin Bakri – AROV 火Jenny’
3.  Fairul Iskandar Putra Bin Muazamshah – AROV Putra
4.  Mohammad Umarul Hakimi bin Mohd Nasarudin – AROV Smokey
—
Penulis ingin ucapkan selamat maju jaya kepada mereka dan nantikan kemaskini lebih lanjut untuk pasukan-pasukan ini di Facebook kami! atau boleh ikuti tag PUBG Mobile Club Open.
Foto diambil dari pelbagai sumber; Facebook (Team Secret, Yoodo, Arov Esports, Junior Talent PUBG Mobile) dan Google.


PUBG Mobile Global Championship adalah acara terakhir bagi musim PUBG Mobile 2020. 24 pasukan terbaik dari seluruh dunia telah dijemput atau telah layak ke acara ini.
Pada peringkat awal, pertandingan yang akan dimulakan pada 24 November ini hanya mengambil sebanyak 20 pasukan untuk mara.
Selepas mengambil kira faktor-faktor yang berlainan, mereka mengambil keputusan untuk menambahkan jumlah kuota pasukan yang layak kepada 24.
Pasukan yang layak ke acara ini adalah berdasarkan kelayakan Liga Profesional PUBG Mobile (PMPL) yang berlangsung pada bulan Julai sehingga Oktober yang lalu.
Senarai nama pasukan yang layak dari acara-acara tersebut adalah:
Liga Dunia Timur

Bigetron Red Aliens

Liga Dunia Barat

Futbolist

PMPL Asia Tenggara

Aerowolf Limax
Rrq Athena
Secret Jin
Power888 Kps
Team Secret

PMPL Americas

Loops
The Unnamed
Execute Esports
A7 Esports

Liga Eropah, Timur Tengah & Afrika

Natus Vincere
Klas Digital Athletics
Godsent
Konina Power

PMPL Asia Selatan

Abrupt Slayers
Drs Gaming
A1 esports

PEL 2020 Championship Points

Four Angry Men
Nova Esports

Street Challenge 2nd Half

Archer Restart

Liga Jepun

Blue Bees

Finals Wildcard

Z3us Esport

PMGC menyaksikan 24 pasukan dari pelbagai negara bertarung untuk merebut hadiah terkumpul sebanyak $2,000,000 (RM8,268,000).
Pembahagian wang hadiah adalah seperti berikut:

Peringkat liga sebanyak AS$769,000 (RM3,179,046)
Peringkat akhir liga sebanyak AS$1,231,000 (RM5,088,954).

Menurut pembangun permainan video peranti mudah alih yang digilai ramai ini, Tencent dalam satu kenyataan mengatakan acara ini adalah acara yang paling terbesar pernah dikendalikan oleh mereka.
Mereka juga telah mencipta logo terbaru untuk acara khas ini. Selain itu, acara ini turut menekankan aspek pertandingan secara atas talian oleh kerana pandemik Covid-19.
Acara ini akan ditaja oleh Qualcomm, Mountain Dew dan juga Oneplus.

Ikuti kami di Facebook, Twitter dan Instagram. Saksikan kami di YouTube.


MAB Esports adalah pencabar baru di dalam arena kompetitif e-sukan Malaysia. Mereka memulakan perjalanan mereka dengan menubuhkan skuad MLBB pada musim ke-9.
Tidak berapa lama kemudian, MAB menambah divisi baru di dalam organisasi mereka iaitu skuad PUBG Mobile.
Namun begitu, pencapaian mereka di dalam PUBG Mobile tidak begitu memberasangkan apabila mendapat tempat ke-13 di dalam PMPL MYSGPH Spring 2022.

View this post on Instagram

A post shared by MAB ESPORTS (@mab_esports)

Kini, mereka mengumumkan 3 ahli dari skuad PUBG Mobile mereka iaitu John, Danny dan juga Rush akan menjadi agen bebas.
Pengumuman itu dibuat di dalam sebuah hantaran di akaun rasmi Instagram MAB Esports sebentar sahaja tadi.
Kemanakah hala tuju 3 ahli pemain ini? Siapakah yang bakal mengisi kekosongan slot ahli pasukan MAB yang baru? Kita bakal saksikan.
Sumber: MAB Esports


Sebelum ini, kami melaporkan Junior Talent kehilangan satu-satunya pemain wanita mereka, Miss Farr yang meninggalkan pasukan itu dan kini memfokuskan kepada streaming.
Pada 9 Julai lepas, mereka dah pun menjumpai pengganti bagi Miss Far iaitu Azfar.

Lineup baru Junior Talent ialah: Jr. Trixnity, Jr. Ngah, Jr. Erynn, Jr. Bard dan Jr. Azfar. Mereka akan berentap dalam kejohanan PUBG Mobile National Championship (PMNC 2019) sebagai salah satu pasukan jemputan terus.
Sedikit mengenai pencapaiannya, Junior Talent pernah mendapat naib johan untuk kejohanan Epic Perak, mendapat tempat ketiga bagi PUBG Mobile Club Open (PMCO) Malaysia Finals dan layak ke Shanghai, China untuk liga Asia Tenggara. selama lima minggu.
Artikel berkaitan: Miss Farr tinggalkan Junior Talent


Dalam satu kenyataan berhubung pemain Junior Talent, Miss Far yang tidak lagi bersama skuad itu, nampaknya perjuangan mereka akan diteruskan bagi mencari pemain baru menggantikan posisi bekas kapten itu.

“Pihak kami akan mengumumkan pengganti bagi posisi Miss Far tak lama lagi,”
Dalam kenyataan sama, Junior Talent mengucapkan selamat maju jaya kepada Miss Far.
“Kami menempa kejayaan demi kejayaan dan perjalanan indah bersamanya. Kami berharap Miss Far dapat teruskan perjalanan sebagai pemain e-sukan dan berjaya dalam apa jua bidang diceburi,”
Penulis masih menunggu kenyataan Miss Far kerana setakat ini dia mendedahkan ke mana hala tujunya selepas ini dan apa sebab dia meninggalkan skuad Jr.
Buat masa ini, Trixnity akan menjadi kapten untuk Junior Talent.
Junior Talent diwakili oleh NorFarah Shahira Mohd Nizam (MissFarr), 22 tahun, Mohamad Nazeri Shahrin bin Affan (Trixnity), 20 tahun, Muhammad Fikri Adli Md Nizam (Ngah), 20 tahun dan Izzat bin Abdul aziz (Erynn), 19 tahun.
Sedikit mengenai pencapaian mereka, Junior Talent pernah mendapat naib johan untuk kejohanan Epic Perak, mendapat tempat ketiga untuk bagi PUBG Mobile Club Open (PMCO) Malaysia Finals dan layak ke Shanghai, China untuk liga Asia Tenggara. selama lima minggu.
Artikel berkaitan: Miss Farr tinggalkan Junior Talent
Gambar featured image: Junior Talent PUBG Mobile


Dalam satu posting hari ini, PUBG Mobile Malaysia mengeluarkan satu video belakang tabir apa yang berlaku ketika sesi rakaman pek suara Man Parang untuk permainan tersebut.
Video berdurasi 44 saat itu menceritakan bagaimana Man atau nama sebenarnya Aiman Amirul Mohd Sahid menceritakan pengalaman dalam sesi rakaman.

Pemain boleh selesaikan misi bermula hari ini hingga 2 Jun untuk mendapatkan pek suara pemain Yoodo Gank ini dengan harga lebih murah.


Komuniti PUBG Mobile tanah air boleh bersorak gembira apabila Tencent mengumumkan kemaskini paling didambakan selama ini; kurang lag dan peningkatan frame rate.
Dalam satu pengumuman semalam, Tencent mengatakan kemaskini 1.0 itu dijadualkan pada 8 September ini dan ia akan membawakan:

30% peningkatan frame rate.
76% kurang lag bergantung kepada jenis peranti digunakan.
perubahan visual dan rekaan termasuk penambahbaikan pada skrin main lobby dan rekaan semula parachuting, larian dan pergerakan lain dalam permainan.

“Partikel, asap, flash apabila menembak dan penambahan interaksi pada skop membuatkan setiap tembakan tampak lebih realistik.
“Terdapat juga penambahbaikan pada sistem pencahayaan dan tekstur untuk menampakkan flora, langit dan air seolah seperti di dunia nyata. Kualiti model karakter dan tekstur juga dipertingkatkan untuk memberikan pengalaman permainan lebih realistik dan berkualiti,” kata Tencent dalam satu kenyataan.
Sepertinya, Tencent ingin menambah baik lagi dan mendengar keluhan peminat yang inginkan lebih untuk permainan mudah alih kegemaran mereka.
Langkah ini harus dipuji kerana untuk kelangsungan permainan tersebut, penambahbaikan perlu dibuat dari masa ke semasa.
Ikuti kami di Facebook, Twitter dan Instagram. Saksikan kami di YouTube.


Selepas sembilan bulan PUBG Mobile diharamkan di India, ia kembali ke India tetapi ditukarkan judul kepada Battlegrounds Mobile India.
Permainan mudah alih ini akan mempunya fungsi keselamatan dengan penambahan nombor telefon, had masa bermain dan juga in-game items yang dihadkan pembelian.
Sebelum ini PUBG Mobile diharamkan di India atas alasan privasi data pemain dibocorkan. Krafton akhirnya berjaya mecari penerbit tempatan untuk menyelia Battlegrounds Mobile India.
PUBG Mobile selama ini hanya diselia oleh Tencent untuk keluaran serata dunia. Tarikh pra-pendaftaran masih belum diketahui tetapi menurut Eksekutif PUBG India, Aneesh Aravind, tarikh pendaftaran akan hadir dalam masa terdekat.
Anda boleh menonton reler pengumuman di bawah.

Battlegrounds Mobile India bakal mempunyai ekosistem esports tersendiri di India bagi kejohanan dan liga. Versi ini disyorkan mempunyai kualiti bertaraf dunia untuk peranti pintar.
Ini bukan pertama kali PUBG Mobile menggunakan judul lain untuk negara tertentu. China juga menggunakan judul Game For Peace untuk PUBG Mobile di sana..
Sumber rujukan: IGN India


Selepas dikenakan ban di India, nampaknya PUBG Mobile akan kembali tapi dengan identiti baru.
Seperti dilaporkan Tech Crunch, permainan mudah alih tersebut akan menerima pelaburan sebanyak AS$100 juta (RM413 juta) di India, salah satu pasaran terbesar bagi PUBG Mobile.
Pelaburan tersebut juga akan membuatkan ekosistem e-sukan di sana lebih meriah dengan lebih banyak pertandingan selain merancang untuk memberi peluang pekerjaan kepada lebih 100 pekerja di negara tersebut.
Permainan itu bagaimanapun khas untuk India sahaja.

Not surprising to see PUBG Corp take this route.
 PUBG Mobile was the #1 grossing mobile game in India, and its ban was felt by both the developers and players.
 This new custom version will aim to satisfy regulators, but it remains to be seen if this will be enough. https://t.co/uQDc2qK5B5
— Daniel Ahmad (@ZhugeEX) November 12, 2020

Menurut penganalisa permainan video, Daniel Ahmad mengatakan versi baharu ini akan menepati keperluan privasi pengguna dengan melindung data peribadi mereka dengan lebih baik.
Versi baharu ini masih belum menerima tarikh keluaran yang rasmi untuk pasaran tersebut.
Sebelum ini, India ban lebih 200 aplikasi yang ada kaitan dengan China termasuk PUBGM dan TikTok kerana kerisauan data pengguna dibocorkan. Bagaimanapun, mereka kini bekerjasama bersama Microsoft untuk menghantar kesemua data PUBG Mobile kepada Azure.
PUBG Mobile juga sebelum ini menerima slot daripada India untuk bertanding di kejohanan dunia, PMWL sebelum terpaksa mengorbankan slot tersebut bagi PMGC tahun ini.
Ikuti kami di Facebook, Twitter dan Instagram. Saksikan kami di YouTube.
Foto: AFK Gaming


Pembangun permainan mudah alih, Tencent baru sahaja mengemas kini aplikasi permainan mereka, PUBG Mobile.
Mereka memperkenalkan fungsi terbaru iaitu pemain mempunyai kebebasan untuk muat turun data berdasarkan kapasiti storan peranti mudah alih.

Fungsi ini bertujuan untuk memberi peluang bagi mereka yang mepunyai kapasiti storan yang kecil.
Selain itu, pemain juga tidak perlu menunggu lama setiap kali update baru dilancarkan.
Pemain akan diberi pilihan untuk memadam sebahagian data fail permainan PUBG Mobile dan memuat turun data baru pada bila-bila masa.
Update yang terbaru ini disambut baik oleh majoriti pemain permainan mudah alih tembak-menembak ini.
Para peminat PUBG Mobile kini menunggu acara PUBG Mobile Global Championship (PMGC) yang akan berlangsung pada 24 November kelak.


Kemaskini 1.0 PUBG Mobile kini telah tiba dan ia memperkenalkan beberapa perkara baharu yang sangat menarik. Antaranya adalah peta Erangel versi baharu dan juga tetapan Bahasa Melayu.
Tetapan Bahasa Melayu diperkenalkan kerana pihak pembangun PUBG Mobile sendiri menyatakan bahawa Malaysia merupakan pasaran yang penting untuk permainan mudah. alih tersebut.

Untuk menggunakan tetapan Bahasa Melayu, pemain hanya perlu mengaktifkannya di menu tetapan. Pemain di Malaysia juga akan menerima ganjaran-ganjaran istimewa apabila mereka log masuk secara konsisten selama tujuh hari.
Selain daripada peta Erangel versi baharu, peta Livik juga telah menerima penambahbaikkan dari segi kualiti grafik, keseimbangan, dan pembetulan pepijat.
Sebuah senjata baharu iaitu senapang patah semi-automatik M1014 juga telah dimasukkan ke peta Livik. Ia hanya muncul dalam mod permainan Classic Battle Royale dan Arena.
Ingin latih diri anda untuk menjadi pemain PUBG Mobile yang lebih handal? Anda boleh kunjungi Cheer Park untuk berseronok dengan pemain-pemain lain dan juga berlatih. Ia boleh diakses melalui laman lobi.
Untuk mendapatkan maklumat lanjut mengenai Kemaskini 1.0 PUBG Mobile, anda boleh melayari laman web rasmi PUBG Mobile.
Ikuti kami di Facebook dan Instagram.
Saksikan kami di YouTube.


Kerajaan India mengharamkan 118 lagi aplikasi yang dikatakan ada kaitan atau berasal dari China. PUBG Mobile, Alipay dan Baidu adalah antara aplikasi terkenal yang diharamkan.
Sebelum ini, mereka sudah mengharamkan TikTok, WeChat dan lebih 50 lagi aplikasi China pada Jun dengan menyifatkan ada isu keselamatan dan privasi pada aplikasi tersebut.

Government Blocks 118 Mobile Apps Which are Prejudicial to Sovereignty and Integrity of India, Defence of India, Security of State and Public Order.
 Press Release issued by @GoI_MeitY regarding blocking of 118 mobile apps https://t.co/VyahsHR5f0
— Ministry of Electronics & IT (@GoI_MeitY) September 2, 2020

Dikatakan aplikasi yang dikenakan ban ini menerima keluhan daripada pengguna mengatakan ia “mencuri dan menghantar data pengguna tanpa izin kepada pelayan (server) yang mempunyai lokasi di luar India,”. Ban ini seharapnya dapat melindungi data pengguna di peranti pintar dan Internet di negara itu.
Disebabkan ban ini adalah di peringkat kebangsaan, maka penggunaan VPN untuk mengakses aplikasi ini juga adalah dilarang.
Setakat ini, masih tiada berita jika pasukan India yang layak ke kejohanan Liga Profesional PUBG Mobile Asia Selatan (PMPL) pada bulan ini akan bermain atau tidak. Atau jika kejohanan itu akan dibatalkan.
Ikuti kami di Facebook, Twitter dan Instagram. Saksikan kami di YouTube.


Pada 6 hingga 11 November yang lalu, Tencent telah menjatuhkan hukuman kepada 1,431,996 akaun para pemain yang menggunakan cheat dan hack.
Kini pada 21 November lepas, mereka sekali lagi mengeluarkan infografik  laporan anti-cheating yang menyebabkan 1,106,964 akaun digantung dari bermain.

Kebanyakkan cheat yang digunakan oleh penggodam (hacker) dan penipu ini adalah x-ray vision, sasaran automatik dan juga pengubahsuaian kawasan.
Nampaknya Tencent sangat mengambil berat tentang kewujudan para penipu dan penggodam ini kerana kehadiran mereka akan menyebabkan sesi permainan menjadi kurang memuaskan dan tidak seronok.
Laporan secara terus menerus ini pastinya akan membawa berita gembira bagi pemain permainan mudah alih ini.
Tencent juga merasakan jika tiada tindakan dilakukan oleh mereka pasti mereka akan terus kehilangan pemain.


PUBG MOBILE kini sudah menjadi antara program e-sukan yang terbesar di dunia dengan menyaksikan perkembangan yang cukup besar sepanjang 2021 ini. Mereka kini sudah menawarkan sebanyak AS$15 juta hadiah terkumpul sepanjang tahun ini selain penambahan 14 liga baharu.
Kini, PUBG MOBILE juga sah menjadi salah satu daripada lapan acara sukan di temasya Sukan Asia 2022 Hangzhou yang dijadualkan akan berlangsung bermula 10 hingga 25 September 2022.
Bagi Sukan Asia kali ini, atlet akan bermain PUBG MOBILE Asian Games Version untuk bersaing mendapatkan pingat emas buat negara mereka.
Sukan Asia adalah temasya pelbagai sukan yang akan dianjurkan oleh Jawatankuasa Olimpik Antarabangsa setiap empat tahun. Sukan Asia 2018 Palembang menjadi titik permulaan bagi penambahan acara e-sukan bagi temasya ini.
“Kami berbesar hati apabila PUBG MOBILE dimasukkan di dalam Sukan Asia 2022,” kata James Yang, Pengarah Esukan Global Tencent Games.
“Kami rasa sangat bertuah kerana mempunyai sejumlah pemain yang cukup berbakat daripada beberapa negara di rantau ini dan tidak sabar untuk menyaksikan mereka bersaing di temasya ini. Peminat kini boleh menyaksikan pertandingan antara pemain terbaik PUBG MOBILE di rantau ini diraikan bersama atlet terbaik Asia,” katanya.
Selain PUBG MOBILE, antara acara e-sukan yang dipertandingkan ialah Arena of Valor Asian Games Version, DOTA 2, Dream Three Kingdom 2, EA SPORTS FIFA, Hearthstone, League of Legends dan Street Fighter V.


PUBG Mobile kini dengan kolaborasi terbaru iaitu dengan anime terkenal yang dihasilkan oleh Kyoto Animation pada tahun 2006-2009.
Kolaborasi ini akan membawa lagu dan kostum baru yang akan ditambah masuk ke dalam PUBGM.

Anda boleh membeli kostum Haruhi, Mikuru Asahina dan Yuki Nagato yang akan hadir ke kotak traveler.
Acara ini sudah pun bermula 30 November lepas dan akan berakhir pada 21 Disember ini dan akan dibuat dalam dua fasa.
Fasa 1:
Apabila anda log masuk anda akan mendapat kad suara untuk semua kelima-lima pasukan SOS yang muncul dalam kolaborasi dan boleh digunakan untuk bermain dalam PUBG Mobile.
Fasa 2: Acara dari Haruhi Suzumiya
Satu misi akan dikeluarkan oleh Haruhi sebagai ketua pasukan SOS. Jika anda bermain SQUAD dalam mod klasik semasa acara anda akan medapat kotak dan berpeluang untuk mendapatkan barang kolaborasi.
Kolaborasi PUBG Mobile dan Haruhi ini boleh didapati untuk platform iOS dan Android. Ini bukanlah pertama kali kolaborasi anime yang dibuat oleh PUBG Mobile.


Dunia Runeterra kini akan bertemu dengan Erangel dalam kolaborasi terbaru.
PUBG Mobile kini membuat kolaborasi dengan Riot Games untuk siri animasi terbaru League of Legends, Arcane.

Dalam kolaborasi ini, beberapa karakter, item dan lokasi dari Arcane akan diperkenalkan di dalam PUBG Mobile.
Berkemungkinan besar Jinx, Vi, Caitlyn dan Jayce akan datang ke PUBG Mobile sebagai skin.

Jinx, Vi, Caitlyn, and Jayce arrive in PUBG MOBILE!
 The PUBG MOBILE x Arcane Collaboration will begin on November 16th!
 Are you #TeamPiltover or #TeamZaun?
 🔗 https://t.co/HCSWnbdcas #PUBGMOBILE #PUBGMXARCANE #Arcane@RiotGames @leagueoflegends @arcaneshow pic.twitter.com/J6HmJrgIdT
— PUBG MOBILE (@PUBGMOBILE) November 2, 2021

Semua kemaskini terbaru ini akan hadir pada Versi 1.7 nanti.
Arcane adalah siri animasi pertama dalam dunia League of Legends dan akan ditayangkan di Netflix pada 6 November ini.
“Sukacita dimaklumkan kami mahu membawa Arcane ke Erangel dan berkongsi lebih banyak lagi kandungan untuk pemain,” ucap Brandon Miao yang menjaga perentasan produk ini di antara Riot dan PUBG Mobile.


Sudah semestinya battle royale yang akan berlawan dengan Fornite dari segi kolaborasi adalah PUBG Mobile.
Mereka kini berkolaborasi dengan The Boys yang akan memulakan musim ketiga pada 3 Jun ini.

Dalam kolabortasi ini skin baharu akan keluar seperti skin Homelander, Starlight, dan Soldier Boy.
Kolaborasi ini juga akan menambah beberapa kosmetik senjata, backpacks dan payung terjun baharu.

Acara Super Spree ini juga akan memperkenalkan Billy Butcher dan anda akan bersama-sama mereka untuk mencari masalah super yang banyak buat kesalahan.
Soldier Boy juga akan membawa pelakon terkenal Supernatural Jensen Ackles.


Demam PUBG Mobile makin menjadi-jadi dengan 10 juta pemain yang aktif. Ini bermaksud korang boleh main setiap game tanpa mengira waktu.
Tapi kalau main lama-lama tanpa taktik dan strategi yang betul pun tak guna juga kan? Setiap perlawanan perlukan penelitian dan asas kefahaman pada setiap peta yang dimainkan contohnya Erangel, peta yang awal-awalnya kita kenal.
Boleh dikatakan pemain PUBG Mobile yang berpengalaman akan tahu di mana lokasi untuk terjun setiap kali perlawanan. Kalau korang baru nak main, anggaplah ni macam panduan untuk terus bertahan dan menang perlawanan di peta tersebut.

Cari lokasi baik untuk terjun

Erangel adalah peta besar yang menggabungkan kawasan urban dan open space seperti hutan, bukit dan padang. Skala dan kepelbagaian bentuk muka bumi antara sebab kenapa ia masih lagi menjadi peta popular dalam permainan mudah alih ini.
Di mana korang terjun akan menjadi penentu untuk terus hidup di peta ini. Penting untuk korang cari lokasi selamat nak loot sebelum musuh datang dekat dan ia bergantung juga kepada tuah dan strategi. Tempat paling baik untuk loot ialah Pochinki, the School dan Military Base – bermakna ia juga adalah lokasi paling popular untuk pemain terjun dan korang akan saksikan pertempuran berlaku dalam lima minit pertama.
Kalau korang yakin dengan cara main dan nak dapatkan kills awal-awal, ini lah tempatnya. Korang akan dapat lebih experience dan akan ganjaran kalau hidup lebih lama jadi lebih baik untuk turun ke tempat yang kurang popular. Contohnya The Mansion, Prison dan kontena kapal di selatan Georgopol yang jarang orang turun (kerana kurang senjata dan gear hebat).
Satu lagi yang korang perlu ambil perhatian ialah haluan kapal terbang. Lokasi yang sejajar dengan haluan ini biasanya akan lebih ramai orang terjun jadi korang boleh lari sejauh mungkin kalau terjun dari arah bertentangan. Jangan pula jatuh dalam air!
Yang paling selamat adalah kawasan tepi pantai jadi korang boleh selamatkan diri bila-bila masa. Ini adalah cara untuk pemain baru yang ingin selamat lebih lama dalam permainan.

Jangan bar-bar kalau tak yakin

Ramai yang terbabas awal dalam permainan kerana terlebih confident dalam pertarungan. Teknik barbar (tembak jarak dekat tanpa perlindungan) adalah berisiko tapi ganjaran dia besar.
Namun, sebagai pemain baru, korang perlu engage hanya bila yakin boleh dapat kill itu. Kalau dari jarak jauh pun, sebenarnya menduga juga untuk snipe tapi korang boleh dedahkan lokasi kepada pemain lain berdekatan.
Pemain PUBG Mobile yang handal akan guna notifikasi peta untuk tahu di mana tembakan datang dan macam mana nak jejak tapak kaki pemain lain.

Cabaran Royale Pass

Samada korang buat cabaran Royale Pass ataupun tak, bagi pemain lain, ini mungkin dikejar-kejar oleh mereka. Sebagai contoh, cabaran mingguan yang perlu disiapkan di Pochinki bermaksud korang boleh nampak lebih ramai pemain yang cuba terjun di kawasan itu.
Bukan semua orang ingin siapkan cabaran ini tapi kalau korang tahu apa jenis cabarannya, korang boleh elak dari berada di lokasi yang perlu dimainkan dalam cabaran Royale Pass.

Tip-tip lain
PUBG Mobile boleh menjadi game yang agak ‘kejam’ kalau korang masih baru dan tak tau nak buat apa. Pemain lebih berpengalaman tahu macam mana nak main di setiap peta mengikut kesesuaian sendiri jadi ini adalah strategi biasa korang boleh ikut:
  Belajar untuk jejak musuh: Cara paling menarik untuk dapat kills dan menang adalah dengan membuat kejutan kepada musuh. Kalau korang boleh jejak mereka dari jarak jauh sebelum mereka nampak korang, korang boleh snipe dan tembak dari arah tak diduga. Itu sebabnya korang kena tahu manfaatkan look mode, ikon mata di arah kanan skrin. Korang boleh setkan karakter untuk lari ke arah zon selamat menggunakan look feature dan scan musuh. Dengan mempelajari teknik ini dan penggunaan notifikasi peta yang berkesan, korang boleh buay kejutan pada musuh.
Terus bertindak dan cari perlindungan: Kalau korang ditembak dan tak tahu dari arah mana, cepat-cepat cari perlindungan. Kalau korang berlari di kawasan berumput, guna teknik prone dan mengengsot dan guna look icon untuk mencari di mana arah tembakan. Kalau ada pondok berdekatan, korang boleh masuk ke dalam dan heal sebelum serang kembali musuh.
Kenderaan adalah penting: Ada beberapa sebab kenapa korang perlu guna kenderaan dengan sebaik mungkin dalam PUBG Mobile. Satu sebab utama adalah untuk mengelak dari bulatan yang mengejar (kalau korang di luar zon selamat). Kalau korang nampak musuh dari jauh, korang boleh tukar kepada tempat duduk penumpang dan cuba snipe mereka. Kereta dan trak adalah satu kelemahan juga untuk pemain lain. Ada peluang cerah untuk tembak mereka apabila mereka memecut jadi kereta itu boleh meletup. Ya, mereka akn ada peluang untuk menembak balik kalau korang tersasar – jadi, janganlah tersasar!
Artikel ini diterjemah daripada laman web Android Central. Versi asal boleh dibaca di SINI


Untuk mempromosikan budaya ‘healthy gaming’, PUBG Mobile memperkenalkan satu sistem pengurusan permainan (Gameplay Management) baru khas untuk pemain berumur 18 tahun ke bawah.
Demi mengurangkan gejala bermain PUBG Mobile dalam jangka masa panjang, pemain bawah 18 tahun ke bawah perlu bersetuju dengan syarat sistem baru sebelum boleh membuka game battle royale di telefon pintar. Sistem ini akan mengeluarkan satu mesej peringatan secara berkala untuk mengingatkan pemain muda untuk berehat atau berhenti bermain game.

Setakat ini, sistem pengurusan ini telah beroperasi di Indonesia, India, Nepal, Emiriah Arab Bersatu, Qatar, Kuwait, Iraq, Arab Saudi dan Mesir. Sistem ini juga akan hadir di negara lain secara berperingkat.
Implementasi sistem ini adalah tindak balas kepada aduan ibu bapa risau akan anak mereka bermain PUBG Mobile terlalu lama. Sebelum ini, negara seperti Nepal dan India mengharamkan PUBG buat sementara waktu kerana bimbang akan kesan terhadap belia.
Negara China juga mengharamkan PUBG dan menggantikan permainan battle royale ini dengan permainan lebih patriotik untuk negara ini yang dibangunkan oleh pembangun sama, Tencent baru-baru ini.
Buat masa sekarang, Tencent sedang menerima maklumbalas daripada pemain dan akan melakukan langkah sesuai berteraskan pendidikan bagi lancarkan sistem ini secara berperingkat.
Setakat ini, tiada sebarang pengumuman yang menandakan sistem pengurusan ini akan dilancarkan bagi versi PC dan konsol.
Sumber: Gamespot


Semalam, kami melaporkan Miss Far meninggalkan Junior Talent dan skuad itu dalam perancangan mencari pemain baru. Hari ini, Man Parang (Yoodo Gank) berhasrat mencari stand-in bagi menggantikan Draxx yang berehat sebentar menyambung pengajiannya di universiti.
Stand-in ini juga diperlukan untuk menghadapi kejohanan besar yang akan bermula pada September nanti.
Yoodo Gank diwakili oleh Aiman Amirul Mohd Sahid (ManParang), 22 tahun, Muhammad Hazim Abd Hamid (Jimboy), 25 tahun, Abdul Azim Ikromi Abdul Rashid (Draxx), 20 tahun dan Mohamad Hafizi Baharudin (Geek), 23 tahun.

ManParang juga mengatakan syarat untuk menjadi stand-in adalah KD perlu 10+ ke atas dan mahir dengan posisi sebagai sniper/pusher. Bagi yang berminat, korang boleh menghantar screenshot di komen dalam posting di atas ataupun PM ManParang di Facebook page beliau.
Setakat artikel ini ditulis, Yoodo Gank masih belum menemui ahli baru menggantikan posisi Draxx tapi keputusannya pasti akan diketahui dalam masa terdekat.
Gambar featured image: ManParang


PUBG Mobile, kita tiba dengan memperkenalkan acara ‘Summer Rich’ khas buat pemain Malaysia! Acara ini menyediakan pelbagai ganjaran yang menarik termasuk 30 bongkah emas sebenar, kredit berjumlah sehingga AS$200,000 (RM800 ribu) dan hadiah istimewa adalah motosikal Yamaha MT-25.
Ganjaran-ganajaran ini boleh mula didapati bermula 9 Julai hingga 30 Ogos ini.

Para pemain dijemput bersama rakan-rakan untuk memburu Chicken Dinner di dalam acara “Best Partner” yang juga sebahagian daripada acara Summer Rich.
Mereka akan berpeluang untuk memenangi pelbagai ganjaran yang menarik seperti, pakaian kekal Bad Panda Customs, pakaian Rap Style dan kredit telefon sehingga AS$200,000 (RM800,000).
Mereka yang berminat boleh mendaftar nama anda dan pasangan mereka di menu acara. Di mana, mereka akan diberikan pelbagai misi yang menarik setiap hari yang perlu diselesaikan dan mengumpul mata. Mata itu boleh ditukar dengan beberapa bonus in-game yang menarik.

Terdapat juga acara “Cyber Discount”. Semasa acara ini berlangsung, setiap pembelian barangan di dalam PUBG Mobile, pemain berpeluang untuk mendapatkan barang terhad dengan harga diskaun iaitu set pakaian Dark Goth, set Neon Punk Hoodie dan skin senjata neon-AWM.
Acara Cyber Discount ini akan bermula pada 3 Ogos hingga 16 Ogos ini.


Facebook page PlayerUnknown’s Battlegrounds mudah alih (PUBG Mobile) memberi penghormatan terakhir kepada Abam Bocey yang baru saja meninggal dunia pagi tadi.
Di posting itu, mereka menulis yang Abam adalah pemain PUBG Mobile dan pempengaruh (influencer) yang dijemput ke showmatch final Kejohanan Nasional PUBG Mobile (PMNC).

Arwah yang juga pelawak bagi kumpulan Bocey dan pelakon meninggal dunia di kediamannya di Gombak, lapor Astro Awani.
Isterinya, Nor Hidayah mengejutkannya untuk solat Subuh tapi tidak ada tindak balas dan beberapa hari lepas, arwah demam dan mengadu sakit kepala tapi tidak ingin ke hospital.
Mereka baru saja dikurniakan seorang cahaya mata, Syed Uthman Hamzah Al-Juffrey bin Syed Umar Mokhtar Al-Juffrey yang berusia lima bulan.
Kami di MyGameOn ingin mengucapkan salam takziah kepada keluarga arwah dan semoga beliau ditempatkan dalam kalangan orang beriman. Insya-Allah.
(Foto: PUBG Mobile)
Ikuti kami di Facebook dan Instagram.
Saksikan kami di YouTube.


Sekarang, korang dah boleh cuba mod baru di PUBG Mobile! War Mod adalah kandungan terbaru selain sistem achievements, skin eksklusif dan banyak lagi.
Kemaskini ini hadir selepas sebulan apabila mod penembakan tunggal (first-person shooting) diperkenalkan pada Jun. Untuk pengetahuan korang, War Mode ini adalah di PC untuk PUBG.
War Mode menempatkan dua pasukan yang terdiri daripada 50 pemain yang mana mereka berbunuhan sesama sendiri dan satu pembunuhan akan memberikan tiga mata. Membunuh pihak yang tersungkur dan menghidupkan kembali rakan akan mengurniakan satu mata. Bagi pasukan yang mendapat 100 mata pertama dikira pemenang.
Kemaskini baru ini juga memperkenalkan sistem clan. Pemain boleh mencipta clan mereka sendiri ataupun menyertai yang lain bagi mendapatkan ganjaran eksklusif dengan menyelesaikan misi tertentu.
Selain itu, ini dia penambahan lain yang menarik untuk korang!

Sistem achievement
Skin eksklusif untuk kelengkapan, senjata dan kenderaan
Senjata SLR Sniper

Sumber: Gamespot


PlayerUnknown’s Battlegrounds (PUBG) versi mobile kini mempunyai jumlah pemain sama seperti Fortnite. Wow.
Menurut The Verge, game mobile terbaik pilihan ramai di Google Play untuk tahun 2018 kini mencatat 200 juta pemain. Kedua-dua game battle royale ini ada kira-kira 30 juta pemain aktif.
Kami pernah melaporkan Fortnite baru sahaja mencapai angka tinggi 200 juta pemain pada 26 November, jadi mungkin ada ramai pemain baru yang tidak dikira masuk dalam catatan angka rasmi. Awal tahun ini, Fortnite dilancarkan di Android tetapi ia tidak dilancarkan melalui Google Play dan hanya boleh dimainkan untuk sesetengah telefon pintar Android.
Kiraan pemain PUBG ini tidak termasuk dengan pemain di platform lain. Setakat ini, sebanyak 50 juta salinan dijual untuk versi PC dan konsol. Baru-baru ini, PUBG akhirnya dilancarkan di PS4 setelah beberapa tahun menjadi game eksklusif di Xbox One.
PUBG Mobile bakal menerima peta sejuk Vikendi pada 20 Disember ini setelah selepas seminggu dilancarkan di versi PC.


Penulis tahu korang tengah excited main PlayerUnknown’s Battleground Mobile (PUBG) sejak kebelakangan ini. Tapi korang nak tahu tak fakta lebih menarik? PUBG Mobile kini mencatatkan 10 juta pemain yang aktif dalam masa sehari di seluruh dunia!
Ya, angka yang begitu besar itu belum lagi termasuk pasaran China yang mempunyai dua versi berlainan PUBG yang khusus untuk peranti pintar itu. Sekarang, PUBG Mobile adalah permainan yang paling banyak dimuat turun di lebih 100 negara dan kawasan, seminggu selepas dilancarkan.
Lebih menarik, App Annie mendedahkan PUBG Mobile menjadi aplikasi permainan yang top grossing di 114 buah negara.
Baru-baru ini, PUBG Mobile menambah peta padang pasir Miramar dan kenderaan baru untuk dipandu. Peta ketiga yang lebih kecil, dipanggil Sanhok kini sedang dibangunkan untuk versi di PC dan tak mustahil lagi akan dikeluarkan juga di versi peranti pintar tak lama lagi.
Sumber: Pocketgamer


Walaupun Fortnite dah menunjukkan dominasi dalam industri, PUBG Mobile pun apa kurangnya, mencatatkan rekod tersendiri dengan 100 juta downloads!
Sejak Mac lalu, Tencent melaporkan rekod itu dan tak memasukkan angka dari negara China, Jepun dan Korea.
Syarikat itu juga berjaya mengumpulkan 14 juta ahli yang aktif setiap hari.
PUBG Corp. juga baru-baru ini mengumumkan pertarndingan “Player Well Known” untuk mengajak peminat menyaksikan strim popular dan akan leading up to kejohanan lebih besar akhir tahun ini. Memang betul PUBG dan Tencent nak push game ni lebih jauh ke depan.
Syarikat ini juga berjaya meraih keuntungan yang lumayan iaitu sebanyak $30 juta pada akhir Julai, hanya di belakang Fortnite.
Sumber: Comicbook


Sempena kejayaan PUBG Mobile menerima 400 juta downloads dan 50 juta pengguna aktif setiap hari, Tencent Games melancarkan kemaskini terbaru yang membawakan mod 4 lawan 4, peta baru, custom skins dan settings yang boleh diubah suai lebih lanjut.

Kemaskini 0.13.0 ini juga menambah control settings berasingan untuk mod pandang pertama dan third person. Selain itu, terdapat sistem baru yang memfokuskan kepada pencegahan third-party cheat. Korang juga boleh menggunakan tema eksklusif Godzilla: King of the Monsters di lobi.

Sekarang juga terdapat skin zombi baru dalam mod Survive Till Dawn dan Darkest Night selain penambahbaikan pada item management. Korang dah boleh download update ini sekarang di App Store dan Google Play.

Sumber: GSMArena


Krafton mengumumkan peta baharu bernama Aftermath beberapa minggu lalu. Seperti biasa, terdapat unsur unik pada peta yang menjadikannya lebih menarik. Lebih-lebih lagi, ia adalah Livik yang dibayangkan semula. Ia adalah peta mod klasik.
Sementara itu, terdapat perubahan bentuk muka bumi dalam 2×2 km kecil. Krafton juga mengubahnya disebabkan oleh bom dan letusan gunung berapi. Sebab itu kita boleh lihat kawasan zon permainan sedikit kecil.

Experience fast pace battles and action on the new map: Aftermath! 🌋 💥
 Enjoying the new map, let us know what’s great about it! 🗺 🔥 #PUBGMOBILE pic.twitter.com/IisftQzd2g
— PUBG MOBILE (@PUBGMOBILE) January 27, 2022

Ditetapkan pada masa hadapan, semua senjata dipasang dengan teknologi baharu yang dipanggil  AC Core Module. Ini menjadikan senjata itu lebih stabil dan lebih mudah untuk disasarkan. Selain itu, semua watak diberikan Tactical Glasses, yang menunjukkan jumlah damage yang diberikan kepada musuh.
Pemain juga akan dapat menghidupkan semula rakan sepasukan dalam mod ini seperti di Apex Legends. Ini boleh dilakukan dengan mencari Recall Tower untuk menghidupkan semula rakan sepasukan.
Perubahan lain pada peta ini termasuk zipline baharu yang memudahkan pergerakan. Saiz kawasan bandar dan kepadatan zon permainan dikurangkan juga untuk memudahkan pengesanan musuh.
Sumber rujukan: Twitter


Dalam satu posting bagi meraikan pengumuman Kejohanan Kebangsaan PUBG Mobile (PMNC 2020), mereka menghasilkan sebuah komik strip satu halaman yang memaparkan Maharaja Soloz atau nama sebenarnya, Mohd Faris Zakaria, seorang streamer popular negara yang meraih 1 juta pengikut di laman Facebook.

Komik strip itu dihasilkan untuk menggalakkan lebih banyak pendaftaran PMNC 2020 yang kini menyertakan Solo Mode bagi pemain yang tak mempunyai pasukan untuk menyertai.
Satu halaman itu membincangkan kisah seorang pemain yang ingin menyertai PMNC 2020 namun tak mempunyai pasukan. Dia tersilap dengar Solo Mode kepada Soloz Mode lalu bayangan Maharaja Soloz dengan pengiktirafannya dalam Malaysia Book of Records dilukis.
Bagi penulis, ini satu kelainan daripada Tencent dan PUBG Mobile sendiri, menyertakan elemen tempatan untuk menarik lebih ramai pemain.


Korang dah beli Royale Pass?
PUBG Mobile keluaran Tencent dah meraih keuntungan berlipat ganda dengan ciri baru ini; mereka menerima kira-kira USD689,000 setiap hari, empat kali ganda sejak Royale Pass diperkenalkan.
Amaun sebelumnya adalah kira-kira USD170,000 yang dibelanjakan pemain setiap hari. Elite Royale Pass dibeli dengan harga RM40,00 dan memberikan impak yang besar ke atas keuntungan PUBG sejak pengenalannya pada 19 Jun.
Dengan kehadiran Fortnite sebagai pesaing terdekat, PUBG Mobile akan menambahkan lagi keuntungan dengan musim seterusnya pada 18 Ogos — jika pemain membeli satu lagi Royale Pass pada musim baru nanti.
Sumber: SensorTower


“Perubahan ini bukan disebabkan kami berniat untuk gugurkan (kick) ataupun sebab gameplay mereka,” itu kata Sharina Richie, Pengasas Bersama Angel Bosskurr ketika dihubungi MyGameOn berkaitan pengunduran tiga pemain skuad itu, Miss Farr, Ms Reen dan Babyy sebentar tadi.

View this post on Instagram

_ Angel Bosskurr’s PUBG Mobile Lineup Announcement: _ As of today, the second of October 2019, Angel Bosskurr announces the departure of it’s Angels: MissFarr (@missfarraway), Ms Reen (@erinanazira), and Babyy (@aivryy._) respectively. _ After a wonderful journey together, Angel Bosskurr wishes MissFarr, Ms Reen, and Babyy, the very best in their future endeavours. _ Let’s all strive to grow strongly on our own paths to success, and continue to support each other as a family in the Esports Industry! _ Angel Bosskurr has to plans set on a new lineup for it’s PUBG Mobile team. _ For information and updates regarding Angel Bosskurr, please stay tuned on our Official Social Media: (@angelbosskurr) https://bit.ly/AngelBosskurr _ #angelbosskurr #angelbosskurrmorethangaming #morethangaming #esports
A post shared by  The Official Angel Bosskurr (@angelbosskurr) on Oct 1, 2019 at 10:12pm PDT

Kata Sharina, skuad ini ditubuhkan untuk memperkasakan bakat wanita dalam e-sukan dan segala aspek diambil kira bukan saja gameplay.
“Untuk ke depan, kita perlukan banyak positif dari negatif dan paling penting untuk mencapai objektif, kita perlu komited dan memberi komitmen dalam segala aspek yang kita buat.
“Angel Bosskurr sentiasa membuka pintu dan peluang untuk anda semua dalam pencarian ahli baru.
“Tak perlu risau jika anda bukan pemain profesional kerana bakat anda akan diasah oleh Agusrian (jurulatih Angel Bosskurr).
“Yang penting, komitmen dan sikap kerana organisasi ini adalah lebih dari sekadar bermain game,” katanya.
Angel Bosskurr ditubuhkan seminggu yang lalu untuk memberi ruang kepada wanita terutamanya pempengaruh dan pemain kompetitif mengetengahkan bakat mereka dalam e-sukan.
Ia adalah divisi wanita pertama dari Bosskurr Gaming yang kini mempunyai beberapa skaud bernaung di bawahnya.


Kapten Junior Talent, Missfarr umum di laman Facebook page miliknya yang dia tidak lagi bersama pasukan PUBG Mobile Malaysia itu bermula hari ini.
Junior Talent diwakili oleh NorFarah Shahira Mohd Nizam (MissFarr), 22 tahun, Mohamad Nazeri Shahrin bin Affan (Trixnity), 20 tahun, Muhammad Fikri Adli Md Nizam (Ngah), 20 tahun dan Izzat bin Abdul aziz (Erynn), 19 tahun.

Miss Farr menulis kapsyen mengatakan dia belajar banyak perkara terutamanya nilai persahabatan.
“Ia adalah satu perjalanan yang indah buat saya. Kita bukan saja satu pasukan tapi ibarat adik beradik. Setiap memori akan terpahat dalam minda sampai bila-bila.
“Terima kasih untuk persahabatan ini dan kerjasama diberikan yang membantu saya menjadi lebih baik dalam pasukan. Terima kasih kerana peluang diberikan untuk berkongsi pengalaman bersama.
“Saya nak ucap selamat maju jaya kepada semua dan tahniah kepada kapten baru, Trixnity!,”
Dia juga menyarankan peminat untuk terus menyokong Junior Talent dan masih memberikan sokongan kepada dirinya pada masa depan nanti.
Bagaimanapun, Missfar tak mendedahkan ke mana hala tujunya selepas ini dan apa sebab dia meninggalkan skuad Jr.
Buat masa ini, Trixnity akan menjadi kapten untuk Junior Talent dan mereka mungkin sedang mencari pemain bagi menggantikan posisi Miss Farr.
Sedikit mengenai pencapaiannya, Junior Talent pernah mendapat naib johan untuk kejohanan Epic Perak, mendapat tempat ketiga bagi PUBG Mobile Club Open (PMCO) Malaysia Finals dan layak ke Shanghai, China untuk liga Asia Tenggara. selama lima minggu.
*Ketika artikel ini ditulis, Junior Talent belum mengeluarkan kenyataan rasmi berhubung perkara ini dan penulis masih menunggu komen daripada pihak mereka.
Artikel berkaitan: Gadis ini handal main PUBG, layak ke liga Asia Tenggara di Shanghai, China
Gambar featured image: FB Page Miss Farr


Pemain kompetitif PUBG Mobile, NorFarah Shahira, 22 atau lebih dikenali sebagai Miss Farr kini sah menyertai organisasi e-sukan, Bosskurr Gaming.
“Mula-mula saya dihubungi Team Bosskurr yang kebetulan mencari bakat wanita untuk skuad mereka. Pengurus Shopee Bosskurr, Nureddy Nursal (Daddy) ada menghubungi saya.
“Mereka ada tanya saya nak fokus pada streaming atau main dalam arena kompetitif,
“Selepas berbincang dengan mereka untuk beberapa lama, saya menyatakan hasrat untuk menyertai organisasi ini,” katanya ketika dihubungi MyGameOn.
Miss Farr berkata, dia lebih meminati untuk bermain secara kompetitif berikutan pengalamannya bersama Junior Talent sebelum ini yang menyertai liga Asia Tenggara PUBG Mobile selama lima minggu di Shanghai, China.
“Saya rasa dengan kemahiran yang ada sekarang lebih elok untuk pilih main secara kompetitif. Daddy bagi saya buat keputusan untuk tubuhkan skuad diwakili wanita saja atau sertai skuad mixed team.
“Tapi buat masa ini, saya belum buat pilihan lagi untuk sertai pasukan mana,” katanya.
Katanya lagi, penyertaannya dalam Team Bosskurr tidak menghalang dirinya untuk strim di laman Facebook miliknya.
“Saya boleh lagi strim seperti biasa. Boleh dikatakan, seronok dapat sertai Bosskurr kerana di sini sudah macam keluarga yang begitu akrab,” katanya.
Walaupun terpaksa tinggal di Selangor selepas ini untuk meneruskan kariernya, kata MissFarr, keluarganya tidak menghalang kerana faham akan hala tuju kariernya.
“Saya ada berbincang dengan keluarga. Alhamdulillah, mereka bersetuju.
“Lagipun, sebelum ini saya dah biasa berjauhan kerana banyak sertai pertandingan jadi mereka pun yakin saya boleh jaga diri dengan baik,” katanya.
Sementara itu, pengurus Shopee Bosskurr, Daddy mengatakan Miss Farr dipilih untuk memberikan pendedahan lebih meluas dalam kariernya.
“Gameplay bukanlah sebab utama tapi kami mahu bagi dia pendedahan dalam e-sukan dan menjaga kebajikannya.
“Saya bagi kebebasan untuk dia sertai pasukan mana asalkan dia selesa dan boleh menyesuaikan diri dengan baik,” katanya.
Menurut Daddy lagi, pelbagai perancangan sudah pun diatur untuk Miss Farr bersama skuad baru nanti dan akan diumumkan dalam masa terdekat.
Untuk berita lanjut mengenai gaming dan e-sukan, ikuti kami di Facebook, Twitter dan Instagram.
Saksikan kami di YouTube.


Tencent Games dah pun keluarkan kemaskini terbaru PUBG Mobile 0.11.0 kepada semua pengguna Android dan iOS.

Kemaskini itu adalah berdasarkan kerjasama Tencent dengan Capcom yang ingin memperkenalkan mod survival zombie dan beberapa kandungan lain. Korang perlu memuat turun kandungan bersaiz 436MB di Android.
Ia adalah acara masa terhad yang menukarkan nama mod zombie dari Sunset kepada Survive Till Dawn dan pemain boleh melawan zombi dan bos dalam Resident Evil 2. Kemaskini ini juga membawakan sistem cuaca baru Moonlight ke Vikendi. Ia adalah cuaca pada waktu malam yang sudah pun ada dalam Erangel tapi dalam Vikendi ini, ada bulan besar yang boleh dilihat pemain.
Disebabkan kolaborasi antara PUBG Mobile ini dengan Resident Evil 2, permainan ini akan menggunakan tema menu utama RE2 dan juga muzik. Pemain bagaimanapun boleh pilih untuk main di Sanhok di dalam mod Arked jika tak berkenan berperang dengan zombi-zombi.
Sumber: Indianexpress


Adakah Yoodo Gank bakal mempertahankan takhta mereka dalam edisi pertama?
Kejohanan Nasional Malaysia PUBG Mobile kembali untuk musim kedua dengan hadiah wang tunai terkumpul RM114,000!
Sebelum ini, hanya empat pusingan kelayakan peringkat negeri diadakan dan kini ia diperbesarkan kepada enam kelayakan. Ini adalah keenam-enam peringkat kelayakan negeri yang akan dilakukan untuk PMNC 2019: Selangor, Sabah, Kuala Lumpur, Pulau Pinang, Johor dan Sarawak.
Dua pasukan teratas dari setiap kelayakan akan berjumpa di Grand Finals yang mana empat pasukan profesional sudah pun dijemput bermakna terdapat 16 keseluruhan pasukan yang akan merebut hadiah wang tunai terkumpul RM114,000 itu.

Peringkat Selangor: 27 April 2019 di Sunway Lagoon, Selangor
Peringkat Sabah: 25 Mei 2019 di Suria Sabah, Sabah
Peringkat Kuala Lumpur: 01 Jun 2019 di Sunway Velocity Mall, Kuala Lumpur
Peringkat Pulau Pinang: 15 Jun 2019 di Hin Bus Depot, Pulau Pinang
Peringkat Johor: 22 Jun 2019 di Paradigm Mall, Johor Bahru
Peringkat Sarawak: 29 Jun 2019 di Emart Batu Kawa, Sarawak

Grand Finals pula akan diumumkan kemudian.
Kejohanan PMNC 2019 ini dianjurkan oleh Tencent dengan kerjasama Vivo dan Yoodo sebagai penaja. Korang boleh mula mendaftar untuk semua kelayakan ini bermula sekarang. Klik www.pubgmobile.com/MY/PMNC2019 untuk mendaftar.


Liga Profesional PlayerUnknown’s Battlegrounds mudah alih Malaysia & Singapura (PMPL MY/SG) bersambung semalam dengan format dalam talian sepenuhnya.
Bagi hos liga tersebut, Nik Harris menganggap PMPL sebagai liga pertama yang mencabar untuknya.
“Jadual harian sangat padat dan tersusun. Saya perlu bersiap segera untuk ke lokasi acara.
“Bukan itu saja, setiap hari ada cabaran berbeza dan perlukan kelainan. Tapi saya sangat enjoy lakukan semua ini,” jelasnya.

Ada cabaran tersendiri

Berkongsi pengalaman sepanjang dua minggu pertama liga itu, kata Nik, cabaran terbesar sebagai hos adalah memastikan sesi temu ramah di atas pentas tak kelihatan canggung dan berulang.
“Saya perlu bersiap sedia dengan soalan yang berbeza selain mempamerkan personaliti yang ceria di atas pentas.
“Mereka (pihak penganjur) juga bersetuju dengan idea saya buat kelainan seperti meme dan pelbagaikan teknik penceritaan di atas pentas jadi penonton di rumah tidaklah bosan,” katanya.
Akur dengan beberapa pemain yang lebih pasif dan malu, Nik menganggap ia satu cabaran tersendiri sebagai hos e-sukan.
“Memang mencabar juga untuk membuatkan pemain selesa di atas pentas dan mula bercakap. Lagi-lagi saya kena faham hakikat lebih 20 ribu penonton menyaksikan liga ini dari rumah jadi apa saya perlu buat ialah menjadi seorang yang kelakar.
“Gelagat seperti menari di atas pentas dan tidak terlalu serius membuatkan mereka lebih relaks dan bersahaja. Mereka juga akan bercakap apabila diajukan soalan yang ringkas,” kata Nik.
Nik mengakui pengurusan acara yang berkesan dan kakitangan profesional sepanjang liga tersebut yang berlangsung selama dua minggu (minggu ketiga dimulakan dalam talian sepenuhnya).
Katanya, dia berpeluang bekerja dengan individu profesional dan berusaha keras memastikan siaran langsung lancar dan interaksi bersama pemain profesional memberikan persepsi pelbagai bagi golongan gamers.
“Saya tertarik dengan perbualan ilmiah tidak mengira topik jadi ia adalah satu pengalaman manis untuk mengenali semua orang.
“Saya masih ingat memori sewaktu memanggil nama pasukan di atas pentas dan riak wajah pemain terus bersemangat dan tak sabar untuk bertanding. Ia satu pengalaman yang menarik,” katanya.

Perlu pandai urus kewangan dan jaga kesihatan
Sebagai seorang freelancer dalam bidang pengacaraan, Nik menasihatkan bagi mereka yang ingin fokus bekerja separuh masa perlu sentiasa menitikberat banyak perkara.
“Pertama, perlu jaga kesihatan mental, kedua makan secara sihat dan jangan lupa bersenam.
“Ketiga, sentiasa semak berita semasa mengenai COVID19 dan tanamkan sifat kerjasama dengan mana-mana pusat kesihatan seandainya anda tidak sihat.
“Jangan juga lupa untuk menyemak hak anda sebagai rakyat yang akan menerima bantuan dari kerajaan. Paling penting sekarang ialah mengurus kewangan dan ambil bantuan yang mana boleh,” katanya.
Tidak hanya berpeluk tubuh di rumah, Nik melakukan banyak aktiviti baru antaranya dengan mengamalkan pemakanan sihat.
“Saya juga bersenam 90 minit sehari dan tak memastikan diri saya ketinggalan dengan patch dan perubahan roster pasukan-pasukan e-sukan.
“Kalau bosan, saya akan main banyak permainan video. Dari segi hiburan memang tak menjadi masalah. Banyak aktiviti boleh dibuat,” jelasnya.
Nik berkata, dia juga menetapkan matlamat peribadi untuk kurangkan berat badan dan menambah baik kemahiran dalam bidang pengacaraan sebelum PKP berakhir.


PUBG Mobile mengucapkan terima kasih kepada semua pemain yang selalu menyokong mereka.
Mereka memperkenalkan hari minggu siber (Cyber week) kepada semua permain bermula 16 November sehingga 6 Disember ini.
Hari minggu siber ini sangat menarik kerana terdapat banyak freebies kepada pemain. Antaranya ialah:

Pada hari minggu siber ini, anda hanya perlu log masuk ke dalam permainan untuk menyertai cabutan bertuah Lucky Squad.
Empat pemain dari seluruh dunia akan dipilih untuk memenangi hadiah lumayan termasuklah AS$2500 (RM10,213.75), peranti mudah alih Oneplus 8T dan juga bayaran balik segala UC yang dibelanjakan di dalam event tersebut.
Dari 23 November sehingga 6 Disember, anda boleh menyelesaikan misi harian bagi mendapatkan kupon diskaun eksklusif dan juga mata siber.
Mata siber tersebut boleh digunakan untuk menebus pakaian set emoji. Selain itu, pada 23 November hingga 29 November, anda hanya perlu log masuk untuk mendapatkan hadiah lumayan.
Di samping itu, anda akan mendapat UC tambahan setiap kali membeli UC.
Akhir sekali, pada 25 November sehingga 1 Disember, cyber deal memberikan anda peluang untuk membeli pakaian seragam baru dengan diskaun sehingga 90% dan juga senapang baru dengan diskaun sehingga 70%.


Pasukan PUBG Mobile tempatan, Arcadia Dianne ingin sasar yang terbaik dalam arena e-sukan selain memberikan pendedahan bahawa wanita juga boleh berjaya dalam industri berkenaan.
Skuad yang ditubuhkan pada 15 Julai lalu ini dianggotai oleh lima gadis:

Nur Alya Syafiqah M Razif (ARC丶AlyashCG)
Nurul Arina Abdul Rahman (ARC丶WienuckCG)
Nur Aliah Najwa Abu Kasim (ARC丶LieyaCG)
Batrishia Hidayah Mohamed Yusoff ( ARC丶BattyCG)
Fatin Athirah Fuzi (ARC丶TyaraCG)

Dari kiri, Aliah, Arina, Batrishia, Alya dan Athirah
Kapten pasukan, Batrishia berkata, pada mulanya terdapat banyak kali tempoh percubaan dijalankan sebelum mereka kekal dengan lineup yang sekarang ini.
“Pada pendapat saya, menjadi satu cabaran untuk pasukan wanita dalam e-sukan apabila tiada keserasian antara ahli.
“Alhamdulillah, selepas tiga kali percubaan, kami seolah-olah ‘sekepala’ dan dapat bermain dengan begitu serasi,” katanya.
Menurut Batrishia, walaupun berdepan beberapa kritikan, dia tak mempedulikan semua itu dan hanya fokus untuk buktikan yang pemain wanita juga boleh berjaya jika diberi peluang dan ia dibuktikan apabila mereka boleh layak ke final kejohanan PUBG Mobile dan menjadi satu-satunya pasukan wanita berbuat demikian.
Batrishia juga berharap pasukan ini dapat ‘pergi jauh’. Pengasas skuad ini, Mohd Faeez Mohd Fuad juga berkongsi matlamat yang sama.
“Apa yang saya lihat sekarang, tak ramai pasukan wanita di Malaysia untuk PUBG Mobile. Yang daftar untuk scrim pun tidak sampai 500 orang.
“Jadi matlamat jangka panjang ialah melihat mereka menyertai kejohanan-kejohanan utama PUBG Mobile ataupun layak ke PMPL pada masa depan,” katanya.
Faeez.
Pasukan ini juga terdiri daripada jurulatih, Mohd Nasrullah Mohd Azhar dan Nur Annisa Jafri sebagai Pembantu Pengurus.
Tidak asing dalam arena e-sukan tempatan, mereka pernah mempunyai beberapa pencapaian dalam kejohanan PUBG Mobile:

Top 11 dari 128 pasukan dalam Kejohanan Majlis Belia Kebangsaan, Kelantan
Top 6 dari 65 pasukan dalam GG Ready Ladies
Top 16 dari 20 pasukan dalam Semi Final Selangor Virtual
Layak ke Semi Final Ladies Scrim On The Go

Kata Faeez lagi, semua ahli sudah menunjukkan komitmen mereka dan ini dibuktikan apabila mereka menandatangani perjanjian untuk penajaan bersama Captain Gadget Merlimau, Melaka. Menerusi perjanjian itu, ARC Ladies akan menerima elaun dan perkakasan elektronik untuk meningkatkan mutu permainan mereka.
Kata Pengurus Besar Captain Gadget, Mohd Aminnur Hakim Sabtu, penglibatan Captain Gadget dalam e-sukan adalah untuk meluaskan strategi pemasaran dan penajaan ini adalah inisiatif pertama seumpamanya.
Untuk mengikuti perkembangan mereka, anda boleh ikuti akaun IG: @teamarc.my dan FB: Team Arc Esports.
Ikuti kami di Facebook, Twitter dan Instagram. Saksikan kami di YouTube.


Pasukan PUBG Mobile tempatan yang terdiri daripada wanita berbakat, Arcadia Dianne mengumumkan lineup terkini untuk tahun 2021.
Mereka adalah:

Nur Aliah Najwa Abu Kasim
IGN : ARC丶Lieya
Role : Rusher
Fatin Athirah Fuzi
IGN : ARC丶Tyara
Role : Captain
Putri Siti Zulaika Zulkifli
IGN : ARC丶Eykáaな
Role : Support
Farah Diba Sudirman
IGN : ARC丶Diba
Role : Marksman
Mitchelle Tasha Chendu Anak Thomas
IGN : ARC丶Poɴɴy
Role : Scouter

Sebelum ini, terdapat tiga ahli yang keluar iaitu ARC Wienuck, ARC Alyash dan ARC Batty.
Sepanjang penubuhan pasukan ini, pencapaian mereka adalah:

Ladies Game Ladies Top 4 Final
Chloe Ladies Tour Top3 Semi Final
EFYT Ladies Indonesia Top3 Semi Final
PLCC Final Season 1 Top 3 Malaysia
YJDT4U FINAL TOP 8
Top 4 Final Virtual Combat
Top 4 Segamat Parliment PUBGM


Siapa sangka, bermula dengan perkenalan dalam PUBG Mobile, dua insan yang juga ‘kaki game’ ini kini bergelar suami isteri.
Bermula dengan ajakan ‘jom main PUBG Mobile sekali, tak cukup lagi seorang,’ membuatkan kehidupan Siti Aisyah Zaid, 22 berubah selepas bertemu cinta hati, Amirul Syahmi Mohd Yazid, 25.
Waktu menyertai Geng Pisau.
Menceritakan saat awal perkenalan, Amirul berkata, dia yang bermain PUBG Mobile bersama rakan ‘clan’ Geng Pisau tidak cukup seorang lagi ahli di lobby dan buat keputusan untuk ajak kenalan di Facebook menyertainya.
“Saat itu, kami 3 orang dan nak cukupkan empat orang. Saya scroll kawan-kawan di Facebook dan terlihat nama Aisyah.
“Saya pun ajak dia main sekali. Kami masih belum kenal rapat ketika itu, hanya berkawan di FB kerana belajar di sekolah yang sama, SMK Tun Ismail, Parit Raja, Batu Pahat, Johor.
“Selepas dia sertai perlawanan itu, dari situ saya tanya nama dia, umur dia dan mula berkenalan,” katanya dalam satu temubual eksklusif bersama MyGameOn.
Hubungan mereka mula membuka lembaran baru apabila rakan-rakannya sering mengusik ketika dalam permainan.
“Kawan-kawan ada mengusik, cakap join lah sekali masuk ‘clan’. Tapi dia (isteri) tak mahu kerana tak cukup hebat ketika itu.
“Saya pun kata, nanti kami ajar macam mana cara nak main PUBG Mobile. Bagi masa. Alhamdulillah selepas dua minggu, dia ada hubungi di Messenger, cakap berminat nak join.
“Dari situ kami kenal lebih rapat kerana dia banyak tanya pasal game,” katanya.
Aisyah kemalangan motosikal di Parit Raja, dua tahun lalu.
Amirul berkata, perkenalan mereka tidak lama kerana selepas berkenalan beberapa ketika, dia mengajak Aisyah untuk berjumpa. Biarpun mengetahui kekurangan isterinya yang lumpuh kedua-dua belah kaki dan berkerusi roda, namun tidak menghalang niatnya untuk mengenal pasangannya itu dengan lebih mendalam.
Selesai latihan praktikal isterinya pada bulan Februari tahun ini, Amirul terus melamarnya untuk berkahwin.
“Waktu kami berjumpa buat kali pertama, belum ada perasaan suka lagi.
“Tapi sejak jumpa kali kedua dan seterusnya, ada rasa suka sama suka dan berkeinginan untuk lebih serius dalam hubungan ini. Bulan November tahun lepas, kami dah hadiri kursus kahwin,” kata Aisyah yang bersyukur suaminya sudi menerima kekurangan yang ada.
Amirul dan Aisyah selamat diijab kabul dalam Majlis Pernikahan Beramai-Ramai yang dianjurkan Kelab Kebajikan Pejabat Kadi Daerah Batu Pahat di Institut Pendidikan Guru (IPG) Kampus Tun Hussein Onn Batu Pahat pada semalam.
Syahmi menghadiahkan isterinya hadiah harijadi bertemakan PUBG.
Kata Aisyah, dia meminati PUBG Mobile kerana ajakan rakan ofis yang berhibur ketika waktu rehat.
“Mula-mula kawan ofis ajak sebab tengok saya duduk menghadap komputer riba seorang diri.
“Mereka suruh saya muat turun PUBG Mobile, main for fun pada waktu rehat. Lama-lama saya enjoy pula main kerana dapat ramai kawan dari dalam dan luar negara,” katanya.
Menurutnya, dia kerap main PUBG Mobile bersama suaminya selepas mereka berkahwin.
“Dulu saya banyak join perlawanan dengan skuad perempuan tapi selepas berkahwin, kami banyak kali duo bersama,” katanya.
Kesemua foto adalah ihsan daripada Amirul Syahmi.
—
Untuk berita lanjut mengenai gaming dan e-sukan, ikuti kami di Facebook, Twitter dan Instagram.
Saksikan kami di YouTube.


Pasukan PUBG Mobile, Damansara Esports kini berada dalam status tidak aktif selepas kesemua pemainnya kini dilepaskan daripada organisasi tersebut.
Dalam satu Instagram story Mosgoku, beliau mengumumkan bekas pemain Damansara akan bermain di bawah nama R2K kembali.

Mereka diwakili oleh Mosgoku, Echong, Zykz, PewPew dan NSP.
Sementara itu, J Hunter juga ada mengulas mengenai berita ini dalam satu livestream. Katanya, organisasi itu tidak mempunyai kewangan yang cukup stabil untuk menjaga kebajikan pemain-pemain.
Dalam PMPL MYSG Musim Kedua yang lalu, Damansara memperoleh tempat ketujuh dan mara ke final namun akur dengan tempat ke-11 di Final (penentuan ke PMPL SEA).
Foto: Kosmo


Dalam mengatasi masalah hackers dan sebagainya, Tencent mengambil keputusan untuk menghukum pemain-pemain tersebut dengan ban selama 10 tahun. Perhatikan post di bawah.

Selain itu, pihak mereka juga menyenaraikan pemain yang sudah dikenakan ban tersebut. Korang boleh lihat di LINK ini.
Mereka juga menyarankan untuk menggunakan sistem laporan dalam permainan bagi sesiapa saja yang terserempak dengan hacker menggunakan aplikasi third party (bantu memenangi perlawanan).
Kata Tencent, sistem itu akan membantu mereka mengenal pasti data bukan saja untuk menangkap pemain itu ketika menggunakan hack tapi mengenalpasti jenis-jenis hack yang akan digunakan pada masa depan.
Lebih elok untuk ban hardware

Netizen juga mengatakan jika tiada ban dikenakan pada hardware (peranti), mereka boleh mencipta akaun baru dan menggunakan cheats tersebut lagi dan lagi.
Buat masa ini, pasukan PUBG Mobile masih belum memberi alternatif selain daripada ban selama 10 tahun.


Bermula esok, PUBG Mobile akan memperkenalkan Royale Pass bagi Musim 13 dengan tema “Toy Playground,” untuk membangkitkan nostalgia.
Dalam musim baru ini, pemain boleh mengumpulkan ganjaran bertema ini yang berbentuk seperti gear skins, kostum (outfits)  dan macam-macam lagi.
Sebagai contoh, anda perlu mengumpul bahagian-bahagian alat permainan (Carton Rangers) untuk membentuk satu kostum penuh. Bagi yang sudah memiliki Royale Pass Musim 13 esok, mereka boleh pilih Ice Ranger atau Fire Ranger pada level 50, dan menerima set Ultra Defender pada Rank 100.
Bagi penulis, kostum ini agak sama dengan Kamen Rider.
Penambahan lain:

Puppet Agent – Kostum ini terbahagi kepada tiga bentuk yang boleh digabungkan untuk customization yang pelbagai. Pemain yang sudah mencapai rank tertinggi boleh naik taraf kostum ke Mythic.
Siri Cabaran baru – Pemain boleh unlock kenaikan taraf bagi kostum mereka dengan menyelesaikan misi istimewa Toy Mastery dan Puppet Agent.
Kenaikan taraf notifikasi – Setiap pengingatan misi RP sudah ditambah baik untuk pemain melihat kemajuan misi dengan mudah; juga ada pengingatan pada awal dan akhir musim.

Saksikan siaran langsung peta baru Miramar di saluran Youtube mereka.


PUBG di PC sudah dapat peta Vikendi. Bila giliran PUBG Mobile?
Peta dingin Vikendi adalah peta keempat yang bakal dimasukkan dalam PUBG Mobile. Di laman Twitter PUBG Mobile, mereka telah mengacah kehadiran peta ini dalam game mobile battle royale percuma terkenal ini.

❄ The name is #Vikendi. #pubgmobilexnow ❄ pic.twitter.com/SKJ1zl4TpX
— PUBG MOBILE (@PUBGMOBILE) December 17, 2018

Visual acah memperlihatkan pemandangan pertempuran baru dalam persekitaran cuaca sejuk – tasik dan dedaun pokok keras membeku termasuk peluang untuk menaiki kenderaan snowmobile.
Penambahan peta Vikendi akan termasuk sekali dengan upgrade patch baru! XDA Developers mendedahkan patch 0.10.0. akan meningkatkan mutu cross-server matchmaking iaitu memudahkan pemain untuk mengadakan match bersama kawan di server lain, boleh kumpul daily mission awards pada setiap hari dan juga kehadiran mod cuaca baru serta pertempuran Snow Fight!
Nak tahu apa lagi penambahbaikan dalam patch 0.10.0 PUBG Mobile, korang boleh baca di sini.
UPDATE: Menurut kenyataan rasmi, korang boleh bersedia untuk download peta baru dalam PUBG Mobile di Android dan iOS pada hari Khamis, 20 Disember pukul 8:00 pagi.


Ketika korang masih lagi menunggu giliran untuk main Fortnite di Android, PUBG Mobile baru sahaja melancarkan satu update terbaru, v0.8.0 yang menambah masuk peta tropika terbaru, Sanhok bersama-sama senjata, kenderaan dan sistem terbaru dipanggil sebagai Boot Camp.
Peta Sanhok merupakan update yang paling ditunggu-tunggu setelah dilancarkan untuk versi PC pada Jun lalu. Untuk versi mobile, peta Sanhok akan memuatkan 100 pemain dalam peta lebih kecil berbanding peta Erangel atau Miramar.

Sanhok is almost here. What else needs to be said? pic.twitter.com/MUTThIq28s
— PUBG MOBILE (@PUBGMOBILE) September 11, 2018

Pemain boleh terjun masuk ke peta hutan hujan tropika Sanhok, menyelongkar senjata-senjata baru diperkenalkan seperti QBZ assault rifle, shotgun Duckbill dan juga sebuah flare gun sebagai satu isyarat airdrop bagi mendapatkan M24 sniper rifle dalam zon play mode.
Luar dari zon play mode, pemain boleh memandu kenderaan baru, jip Bulletproof UAZ atau memandu lebih bergaya dalam muscle car.
Sistem Boot Camp pula diperkenalkan untuk pemain baru PUBG Mobile. Korang akan dapat ganjaran selepas dapat menyiapkan Boot Camp selama seminggu. Pemain lama juga boleh menyiapkan misi Boot Camp dan akan dapat ganjaran selepas siap misi berkenaan.
Sumber: Techzamazing dari YouTube
Untuk memberi erti kata lain terhadap frasa ikonik “winner winner chicken dinner”, update baru membolehkan korang baling buah epal ke pemain lain di spawn island. Maka, seimbanglah diet pemain PUBG Mobile.
Korang boleh baca nota patch untuk v0.8.0 termasuk Season Data, Anti-Cheating Measures dan banyak lagi di sini.
Update v0.8.0 dilancarkan secara berperingkat bermula pada hari ini untuk Android.
Sumber: Android Police


PUBG Mobile Club Open (PMCO) Spring Split 2021 akan bermula dari 1 Februari.
Acara ini akan dimainkan di 27 rantau di seluruh dunia. Pembangun permainan peranti mudah alih PUBG Mobile telah mengubah format PMCO Spring split 2021 dengan pengecualian peta Vikendi.
Peta Vikendi mula dimasukkan ke dalam acara e-sukan pada 2019. Di atas pengecualian peta Vikendi, PMCO 2021 akan dimainkan hanya di Miramar, Sanhok dan Erangel.
Tidak diketahui sama ada peta itu akan kembali dalam kejohanan selanjutnya atau tidak. Berdasarkan sejarah Peacekeeper Elite League (versi China dari PUBG Mobile Esports), perlawanan hanya dimainkan di peta Erangel dan Miramar.
Pendaftaran untuk PMCO Spring Split 2021 bermula pada 1 Januari 2021 dan akan ditutup pada 24 Januari 2021. Peringkat kelayakan dijadualkan dari 1 Februari 2021 hingga 7 Februari 2021, sementara peringkat kumpulan wilayah akan dijalankan dari 16 Februari 2021 hingga 21 Februari 2021.
Peringkat final akan dimainkan dari 24 Februari 2021 hingga 28 Februari 2021. Tiga perlawanan akan dimainkan setiap hari, bermula jam 7 malam waktu tempatan dalam format TPP sahaja.
Jumlah hadiah keseluruhan PMCO adalah sekitar $1.64 juta (RM6,646,100). Kejohanan ini akan diambil kira sebagai peringkat kelayakan untuk pasukan rookie, dan pasukan rookie dari setiap region akan layak ke Liga Profesional (PMPL) dari rantau masing-masing.
Tujuh Liga Pro baru telah ditambahkan ke musim 2021. Esport PUBG Mobile musim 2021 telah menyaksikan kenaikan jumlah hadiah dari $5 juta (RM20,262,500) menjadi $14 juta (RM56,735,000).


Buat pertama kalinya, Liga Profesional PlayerUnknown’s Battlegrounds mudah alih (PUBG Mobile) kini berlangsung untuk Malaysia dan Singapura.
Kejohanan yang juga dinamakan sebagai PMPL MY/SG 2020 itu berjalan selama tiga bulan dan menggantikan siri PUBG Mobile Club Open sebelum ini.
Sebanyak AS$150,000 (RM627,000) dipertandingkan sebagai prizepool yang akan direbut oleh 24 pasukan. Liga ini juga kejohanan profesional pertama untuk Singapura.
Ini adalah barisan penuh pasukan yang sudah bertanding sejak semalam:

Pasukan jemputan terus:
1. Team Secret Malaysia
2. FV Unbeatable
3. Bapak Ah Esports
4. Traitor Esports
5. Yoodo GANK
6. Bigetron AROV
7. EVOS VIP
8. Geek Fam
 12 pasukan dari kelayakan terbuka Malaysia:
1. TARA PROYECTO X
2. Axis MPX
3. Last Survivor R2K
4. Team No Recoil
5. Team Bosskurr
6. TONE WOW ESPORT
7. Dingoz MZ
8. XPERT MY
9. MISSROSE ESPORT SYNDICATE
10. ESG Gaming
11. Resurgence
12. NED BROTHERHOOD
4 pasukan dari kelayakan terbuka Singapura:
1. Impunity Kage
2. Steel Heart Esports
3. DivinityEsport
4. Team H20
Liga ini sudah berlangsung sejak semalam hinggalah 22 Mac ini. Perlawanan akan dimainkan pada hari Selasa hingga Ahad (hanya Isnin tiada perlawanan) di Kuala Lumpur.
24 pasukan dipecahkan kepada tiga kumpulan. Jadual perlawanan
Grand Final pula akan bermula pada April.
Saksikan perlawanan berlangsung di Facebook rasmi PUBG Mobile.
Tiga pasukan terbaik dari PMPL MY/SG 2020 akan mewakili negara mereka untuk berlawan di Liga Pro Finals peringkat Asia Tenggara. Dari situ, mereka yang layak akan ke Liga Dunia PUBG Mobile 2020.
Ikuti kami di Facebook dan Instagram.
Saksikan kami di YouTube.


Pasukan PowerPuff Girls atau PPG kini sah menjalinkan kerjasama bersama organisasi Andrew Cheong (Sir Cloud) iaitu SC Esports.

Memperkenalkan lineup utama SC Esports , Team PPG ! Puteri Facebook :…
Posted by Sir_Cloud on Friday, 11 December 2020

Dikatakan matlamat jalinan kerjasama ini adalah memecahkan stereotaip jantina dalam e-sukan dan membuktikan pasukan wanita boleh melangkah jauh dalam industri ini.
Mereka diwakili oleh Moyy, Daisyy, Puteri, BabyBel, Faa dan Farah.
Sebelum ini, PPG pernah menyertai kejohanan berprestij seperti PMPL MYSG Musim Kedua dan PUBG Mobile MyLadies.
Foto: SC Esports


Biarpun hangat diperkatakan di media sosial, nampaknya skuad Angel Bosskur kini kehilangan tiga pemain utama, Miss Farr, Ms Reen dan Babyy.
Berita itu diumumkan di Instagram Angel Bosskurr.

View this post on Instagram

_ Angel Bosskurr’s PUBG Mobile Lineup Announcement: _ As of today, the second of October 2019, Angel Bosskurr announces the departure of it’s Angels: MissFarr (@missfarraway), Ms Reen (@erinanazira), and Babyy (@aivryy._) respectively. _ After a wonderful journey together, Angel Bosskurr wishes MissFarr, Ms Reen, and Babyy, the very best in their future endeavours. _ Let’s all strive to grow strongly on our own paths to success, and continue to support each other as a family in the Esports Industry! _ Angel Bosskurr has to plans set on a new lineup for it’s PUBG Mobile team. _ For information and updates regarding Angel Bosskurr, please stay tuned on our Official Social Media: (@angelbosskurr) https://bit.ly/AngelBosskurr _ #angelbosskurr #angelbosskurrmorethangaming #morethangaming #esports
A post shared by  The Official Angel Bosskurr (@angelbosskurr) on Oct 1, 2019 at 10:12pm PDT

Sementara itu, Angel Bosskurr di Instagram mengucapkan selamat maju jaya dan berterima kasih kepada ketiga-tiga pemain ini.
Artikel berkaitan: Angel Bosskurr ditubuhkan, sasar perkasa bakat wanita dalam e-sukan
Berita lanjut menyusul..


PUBG Mobile Star Challenge 2019 tak akan menyertakan mana-mana Youtuber tanah air.
Perkara itu dimaklumkan oleh penganjur kejohanan tersebut, VSPN menerusi e-mel kepada penulis. Lebih menyokong bukti ini, tiada kelibat Youtubers dari Malaysia di laman web pengundian bintang PMSC 2019: https://pmsc.pubgmobile.com/
Rata-rata bintang yang berada dalam senarai tersebut datang dari pelbagai negara antaranya India, Russia, Indonesia dan lain-lain. VSPN bagaimanapun tidak memberi maklumbalas mengapa Youtuber Malaysia contohnya seperti BiuBiu yang tidak terpilih untuk bertanding.
Atau mungkin saja sebenarnya Team Secret diajak secara terus ke kejohanan tersebut sebagai pasukan profesional? Masih menjadi tanda tanya.

[PUBG MOBILE Star Challenge 2019]
The road to stardom. Your vote, your voice. From July 1st to July 7th, vote for your star and make them shine!
Click the link to vote: https://t.co/4YlerW3q8c #PMSC2019 #VoteForMyStar pic.twitter.com/7Cp4vfLxyv
— PUBG MOBILE (@PUBGMOBILE) July 1, 2019

Tak seperti kejohanan PUBG Mobile yang lain, PMSC dikhaskan untuk content creators saja dan menawarkan hadiah wang tunai terkumpul USD$250,000 (RM1.03 juta).
Ia akan mengumpulkan 32 gaming creators dari seluruh dunia dan hanya 16 teratas yang mendapat undian tertinggi saja boleh mencipta skuad dan bermain dalam kejohanan ini bersama 48 pemain profesional PUBG Mobile yang lain.
PMSC Finals tahun lepas diadakan di Dubai dan mempunyai 20 finalis dari lebih 10 rantau. Kejohanan itu dimenangi oleh RRQ Athena bersama trofi dan cek bernilai USD600,000.
Walaupun prizepool kali ini lebih kecil tapi pastinya ramai yang takkan melepaskan peluang. Korang dah boleh mula undi untuk gaming creator kegemaran korang!


PUBG Mobile Star Challenge 2019 (PMSC 2019) yang diadakan pada hujung minggu lepas menemui pemenangnya apabila gandingan personaliti Youtube, Ken Boo dan pasukan Thailand, RRQ Athena berjaya membuktikan kemampuan mereka di pentas profesional.
Kejohanan selama dua hari itu diadakan pada 7 dan 8 September di Heping Basketball Gymnasium di Taipei, Taiwan yang mana ribuan peminat hadir untuk memberi sokongan kepada pasukan kegemaran mereka yang merebut hadiah wang tunai terkumpul AS$250,000 (RM1.04 juta).

Pasukan KENBOO berjaya membawa pulang AS$100,000 manakala di tempat kedua, O-Team membawa pulang AS$50,000 dan GodLike di tempat ketiga dengan AS$25,000

Manakala Team Secret dari Malaysia pula hanya berpuas hati di tempat ke-14 dengan 61 mata. Mereka digandingkan dengan personaliti Youtube dari Indonesia, Alice MG.
Tak seperti kejohanan PUBG Mobile yang lain, PMSC dikhaskan untuk content creators saja dan menawarkan hadiah wang tunai terkumpul USD$250,000 (RM1.03 juta).
Ia mengumpulkan 32 gaming creators dari seluruh dunia dan hanya 16 teratas yang mendapat undian tertinggi saja mencipta skuad dan bermain dalam kejohanan ini bersama 48 pemain profesional PUBG Mobile yang lain.
PMSC Finals tahun lepas diadakan di Dubai dan mempunyai 20 finalis dari lebih 10 rantau. Kejohanan itu dimenangi oleh RRQ Athena bersama trofi dan cek bernilai USD$600,000.
Kejohanan ini dianjurkan oleh VSPN dengan kerjasama Google Play dan Tencent Games.
Untuk berita lanjut mengenai gaming dan e-sukan, ikuti kami di Facebook, Twitter dan Instagram.
Saksikan kami di YouTube.


Pasukan RRQ Athena pastinya menjadi sebutan ramai orang apabila anda semua bermain permainan peranti mudah alih PUBG Mobile. Pasukan ini sememangnya salah satu veteran di dalam arena e-sukan ini.
Para pemain di dalam pasukan ini asalnya daripada negara Thailand dan telah diambil masuk di bawah Rex Regum Qeon, sebuah organisasi yang berasal dari Indonesia. Setelah 3 tahun bersama, RRQ Athena akhirnya membubarkan pasukan yang hebat ini.

Pengumuman pembubaran RRQ Athena tentunya akan menyebabkan kekecewaan serta kesedihan kepada para peminat. Salah satu pasukan PUBG Mobile terbaik dan terkuat di dunia ini memiliki corak permainan yang luar biasa serta sinergi yang lengkap di dalam sebuah pasukan seterusnya berjaya mendapatkan mereka banyak kejohanan seperti di bawah:

PUBG Mobile Star Challenge Asia finals 2018 – Juara
PUBG Mobile Star Challenge Global finals 2018 – Juara
PUBG Mobile Club Open: Spring Split SEA finals – Juara
PUBG Mobile Club Open: Fall Split SEA finals – Juara
PUBG Mobile Star Challenge World Cup 2019 – Naib Juara
PUBG Mobile Pro League: Fall Split 2020 Thailand Finals – Naib Juara

Pastinya para peminat tidak sabar menantikan sama ada para pemain ini akan terus bersama dan membentuk sebuah pasukan baru atau mereka akan memasuki salah sebuah organisasi e-sukan di dalam arena kompetitif PUBG Mobile ini. Sementara itu, organisasi RRQ akan mencari pemain yang baru dan kita bakal saksikan tidak lama lagi.


Setelah pemain scout mereka Ironpro dan juga Y2K keluar pada 8 Disember tahun lalu, kini pasukan RSG Malaysia muncul dengan barisan pemain baru.
Badman dan juga KimxGaming telah memenuhi slot tersebut sebentar sahaja tadi, Badman merupakan bekas pemain PUBG di pelantar PC sebelum beralih ke pelantar peranti mudah alih untuk menjadi coach.
Manakala KimxGaming pula dari pasukan TRX Elementus dan pernah mendapat naib johan di pertandingan Ultimate Warrior Showdown 2020.
Mungkin dengan penambahan ahli baru ini dapat membuatkan pasukan RSG Malaysia menempa nama di peringkat PMPL nanti. Kita saksikan.


Organisasi RSG yang terkenal di Singapura telah membuka cawangan mereka di Malaysia pada tahun 2019 yang lalu.
Setelah setahun berlalu, mereka telah menubuhkan pasukan Mobile Legends di Malaysia yang terdiri daripada ahli skuad Team Bosskurr.

Kali ini, mereka tubuhkan pasukan wanita yang pertama mereka di dalam permainan peranti mudah alih PUBG Mobile.
Pasukan wanita ini dikenali sebagai RSG Ember yang terdiri daripada Meen, Yayan, Nunaa dan Juju. Keempat-empat dari mereka ini merupakan streamer di platform Facebook Gaming.
Dengan penubuhan pasukan baru ini, pasukan RSG Malaysia mampu mengasah bakat-bakat baru di PUBG Mobile. Selain itu, peminat juga akan dapat menyaksikan pemain wanita memberikan aksi yang menarik di masa akan datang.
Di harap pasukan RSG Ember dapat menyertai tournament yang bakal dilangsungkan tidak lama lagi.
Foto: RSG


Selepas tamatnya musim liga Kejohanan Dunia PUBG Mobile (PMGC) 2021. 9 pasukan dari liga timur berjaya melayakkan diri ke peringkat Grand Final.
Namun, ianya bukan satu berita gembira buat pasukan BTR. Mereka gagal layak ke peringkat Grand Final selepas perjalanan yang penuh cabaran di peringkat liga.

View this post on Instagram

A post shared by Part of @emak_moba (@emak_bege)

Di dalam Instagram story milik Luxxy, beliau mengucapkan terima kasih kerana sudah menyokong pasukan BTR dan semoga ketemu lagi di tahun hadapan.
Namun, Ryzen memuat naik story itu dan mencoret tulisan “see you next year” itu seolah-olah beliau mempunyai agenda lain di musim hadapan.
Apakah pandangan anda tentang perkara ini? Ramai netizen menyatakan kemungkinan beliau akan rehat atau ke pasukan lain selepas ini. Kita bakal saksikan.


Menjadi satu-satunya perempuan dalam pasukan bukanlah penghalang untuk Nurul Shahirah Mohd Zaki, 19 membawa pasukannya, IIUM Mustang meraih gelaran naib juara dalam kategori PUBG Mobile Celcom XPAX Kejohanan E-Sukan Kampus Semester 2 Zon Tengah sebentar tadi.
Dia bersama ahli skuadnya, Mohamad Shah Syazwan Zaili, Muhammad Azri Mahdi dan Muhammad Hisyamuddin Mohd Rasidi Al Munir bermain sejak semalam di Dewan Berlian, UiTM Puncak Alam selepas layak ke zon final menerusi pusingan kelayakan dan berjaya memperoleh 215 mata dalam kejohanan itu.
Ketika ditemui penulis selepas majlis penyampaian hadiah, Shahirah yang juga penuntut jurusan kejuruteraan di Universiti Islam Antarabangsa Malaysia (UIAM) berkata, dia tak menganggap faktor jantina sebagai penghalang untuk bergelar naib juara.
“Mesti la ada rasa sedikit tertekan sebagai satu-satunya perempuan dalam pasukan tapi saya anggap ia satu cabaran untuk berjaya.
“Apa yang saya amal ialah kuatkan mental dan fikir kita semua sama, tiada perbezaan dalam kemahiran dan paling penting adalah perlu bijak mengawal emosi,” katanya.
Selain bergelar pelajar, Shahirah juga adalah ahli kumpulan N.E.D Esports bagi divisi wanita. Katanya, kejohanan peringkat universiti seperti #XPAXKEK mampu beri ruang kepada siswa dan siswi bertanding selain bertemu lebih ramai kenalan.
“Saya rasa ia bagus untuk pupuk semangat kesukanan selain merapatkan silaturahim. Saya banyak kenal senior yang boleh bantu dalam pelajaran.
“Pasukan ini pun baru saja ditubuhkan tapi kami tetapkan semangat untuk menang dan berlatih cukup-cukup sebelum bertanding,” katanya.
Kata Shahirah, dia merasakan rutin sebagai pemain kompetitif tidak mengganggu kehidupannya sebagai seorang pelajar universiti.
“Kalau hari biasa, saya akan fokus pada pelajaran, siapkan assingment dan ulangkaji.
“Pada hari minggu (kalau ada pertandingan), saya akan peruntukkan masa sedikit untuk berlatih bersama kawan-kawan. Tak mudah tapi bukan mustahil,” katanya.
Tambahnya lagi, dia banyak mempelajari perkara baru sewaktu bergelar pemain kompetitif.
“Saya menjadi lebih matang dalam membuat keputusan. Permainan ini juga mengajar saya untuk mendengar arahan dan bagi pendapat,” katanya.
Nasihatnya kepada siswi di luar sana yang ingin berkecimpung dalam bidang e-sukan, jangan putus harapan dan cuba dulu untuk main dengan betul-betul.
“Kalau dulu orang tak pandang (perempuan sertai pertandingan) tapi zaman kini berubah.
“Yang penting kena pandai bahagi masa dan tetapkan jadual sendiri,” jelasnya.
IIUM Mustang bersama tiga lagi skuad, MSU | KUDA  dari Management And Science University, BRUTAL SQUAD dari Kolej Vokasional Kajang dan MADNESS ESPORTS UKM dari Universiti Kebangsaan Malaysia masing-masing layak ke Grand Final Celcom XPAXKEK Semester 2 yang akan berlangsung di The Curve, Kuala Lumpur pada akhir November nanti.


Kapten Yoodo Gank, Aiman Amirul ‘ManParang’ Mohd Sahid melahirkan rasa syukur dan berpuas hati serta berbangga dengan prestasi semua ahli pasukannya atas kemenangan sebentar tadi di Selangor Cyber Games 2019 dalam kategori PlayerUnknown’s Battlegrounds mudah alih (PUBG Mobile).
“Prestasi mereka semua memuaskan. Saya berbangga terutamanya Draxx yang tidak dapat menyertai PMCO Fall Split atas faktor perlu melanjutkan pelajaran di universiti,” katanya.
Dia bersama empat lagi ahli, Mohamad Hafizi Baharudin (Geek), Abdul Azim Ikromi (Draxx), Raymond Tan Boon Sheng (iSh0tz) dan Mohd Zulfadli Abdul Rahman (Zully) membawa pulang pulang RM40,000 dalam kejohanan tahunan anjuran bersama Majlis Sukan Negeri Selangor, Mineski Events Team Malaysia dan Big Machinez ini.
Ketika ditanya apakah yang menjadi pembakar semangat mereka untuk memenangi kejohanan ini, kata Aiman, dia dan pasukannya ingin mengekalkan momentum yang ada.
“Kami betul-betul nak menang untuk mempertahankan kedudukan sebagai pasukan yang mempamerkan prestasi cemerlang.
“Pada hari kedua, kami menukar ahli kerana ingin memberi ruang kepada pemain simpanan menunjukkan kebolehan, bukannya atas faktor prestasi kurang memuaskan,” katanya.
Aiman juga berharap peminat dan penyokong Yoodo Gank agar memberi sokongan kepada mereka berlima sebagai persiapan untuk menghadapi PMCO SEA Finals di Bangkok pada 2 dan 3 November ini.
Sementara itu, untuk kategori Dota 2, FIFA 20 dan Tekken 7 dimenangi oleh:
Tekken 7

DOTA 2

FIFA 20

Foto: ManParang / Facebook / E-Sukan


Berhubung isu mengenai penyanyi rap tanah air, Caprice yang mahu Fredo menyertai skuad PUBG miliknya, pengurus Shopee Bosskurr, Nureddy Nursal (Daddy) tampil memberi penjelasan.
“Saya tak halang Fredo kalau dia terfikir untuk teroka dan cuba perkara baru asalkan ia tak merugikan mana-mana pihak.
“Tapi saya juga rasa kerjasama itu perlulah dari aspek lain dan bukannya Fredo perlu ‘terikat’ dengan pihak tersebut,” katanya.
Menurut Eddy, pihaknya juga inginkan perincian lebih lanjut daripada Caprice sendiri mengenai perancangannya. Ini kerana selain gaji, gaming house dan lain-lain, Fredo sudah pun memilikinya sepanjang bermain di bawah skuad Shopee Bosskurr.
“Adalah lebih baik kalau Caprice mengkaji industri ini dengan lebih lanjut dan mengikut saluran yang betul (hubungi saya) untuk berbincang dengan Fredo.
“Kami akan berada di UKM Bangi pada Ahad ini untuk acara e-sukan dan friendly match jadi kalau dia mahu ‘turun padang’ dan hadir ke situ, amatlah dialu-alukan,” katanya.
Eddy juga menyifatkan Fredo dan ahli lain mempunyai level dan fanbase yang tersendiri jadi dia sebagai pengurus tidak pernah menghalang kerjasama dengan mana-mana pihak.
“Saya taknak mereka rasa terbeban, itu saja,” katanya.
Sebelum ini, laporan WTM Today mendedahkan Caprice mengumumkan ingin mencari Fredo untuk menyertai pasukannya. Berita itu diumumkan dua hari selepas Fredo didapati berehat daripada menjadi pemain aktif untuk skuad Shopee Bosskurr MLBB.
Fredo kemudian beralih ke divisi PUBG Mobile bagi Shopee Bosskurr dan akan bertanding secara kompetitif dalam kejohanan berkaitan permainan mudah alih itu.


Selepas mengumumkan akan berpindah dari PUBG PC ke PUBG Mobile, bekas pemain profesional Battle Arena Elites (B.A.E), Sean “BadMaN” Tan kini menjadi jurulatih Damansara Esports.
Pengumuman itu dibuat di Facebook rasmi Damansara Esports, petang tadi.
Antara pencapaian Sean di bawah B.A.E adalah:

Menang kelayakan PGS SEA Series peringkat kelayakan Malaysia
Tempat ketiga di Acer Predator League 2018 MY Finals
Juara NVIDIA GeForce Cup Pacific MY Finals
Juara SIN Esports PUBG Tournament: Season 0

Damansara Esports bertanding di Liga Profesional Malaysia dan Singapura (PMPL) Musim Kedua sejak 19 Ogos lalu.
Mereka dianggotai oleh bekas pemain Last Survivor R2K iaitu Mosgoku, Echong, Zykz, PewPew dan NSP.


Playerunknown’s Battlegrounds (PUBG) nampaknya akan hadir ke telefon pintar korang tak lama lagi dah!
Sekarang, korang boleh main dengan percuma dan tak perlu bayar macam dekat Steam! Korang akan bertanding bersama 99 pemain lain dalam satu kawasan pulau dan bertahan sampai tinggal karakter korang je yang selamat sebagai juara!

Dalam permainan mudah alih ini, korang boleh juga pandu kenderaan dan menggunakan senjata epik seperti sniper. Jadi apa tunggu lagi? kasi download lah sekarang!
PUBG Mobile dibangunkan oleh Tencent dan menggunakan enjin Unreal 4 untuk kelancaran sesi permainan dan menyediakan visual grafik yang cantik.
Ini LINK untuk muat turun di Android.
Ini LINK untuk muat turun di iOS.


Pemain profesional PUBG Mobile Malaysia yang kini bernaung bersama Team Secret, Jiunn Jie Kow atau Biu Biu mengumumkan meninggalkan organisasi e-sukan berkenaan dan ingin berehat sebentar dari arena kompetitif.
Dalam satu posting dikeluarkan Team Secret sendiri, mereka mengucapkan terima kasih kepada kapten skuad PUBG Mobile berusia 23 tahun itu.
Tulis mereka, perasaan bercampur sedih melepaskan permata bernilai ini untuk memulakan lembaran baru dalam kariernya. Bermula dari Genexsus, BiuBiu. menyertai Team Secret dan mencipta fenomena tersendiri.
Beliau berjaya menyertai PMCO Global, berentap di PMPL SEA dan bermacam lagi pencapaian peringkat kebangsaan.
Kini, BiuBiu pastinya akan terus memfokuskan pada kerjaya sebagai streamer sepenuh masa memandangkan beliau masih lagi bersama Facebook Gaming.

Terdahulu, BiuBiu juga pernah memegang rekod Malaysia Book of Records sebagai individu dengan Jumlah Tontonan Tertinggi Bagi Video E-Sukan di Youtube.
Ikuti kami di Facebook, Twitter dan Instagram. Saksikan kami di YouTube.


Selepas jurulatih PUBG Mobile iaitu Chillrex berpisah dengna pasukan RSG MY tempoh hari. Kini, giliran smallboy pula melakukan perkara yang sama. Pengumuman itu dibuat di dalam sebuah hantaran di Instagram rasmi mereka.

View this post on Instagram

A post shared by RSG Malaysia (@rsg.malaysia)

“Sejak penubuhan pasukan PUBG Mobile RSG, dia bersama dengan kami melalui pelbagai cabaran dan berjaya meraikan kejuaraan. Kami tahu legasi Smallboy tidak berakhir di sini, bahkan baru bermula!,” tulis RSG di dalam hantaran itu.
Smallboy menjadi salah seorang pemain yang bersama dengan pasukan RSG MY sejak awal ia ditubuhkan di Malaysia. Dia bersama Ironpro, Y2K dan Vokey ketika itu.
Juara PMPL MY/SG musim ketiga ini gagal untuk mendapatkan momentum kembali di musim-musim yang seterusnya bersama pasukan RSG MY. Selamat maju jaya diucapkan kepada Smallboy untuk destinasi dia selepas ini.


Korang mesti tahu PUBG Mobile Star Challenge kan? PMSC 2019 kini kembali! dan memang ramai komuniti PUBG Mobile happy sangat dengan pengumuman ini.

We’ve invited 32 gaming creators from all around the world to join PMSC 2019. Get ready to vote for your favorite star and help them dominate! https://t.co/0yoCWPjBAJ #PMSC2019 pic.twitter.com/HjM6J7XAF4
— PUBG MOBILE (@PUBGMOBILE) June 28, 2019

Tak seperti kejohanan PUBG Mobile yang lain, PMSC dikhaskan untuk content creators saja dan menawarkan hadiah wang tunai terkumpul USD$250,000 (RM1.03 juta).
Ia akan mengumpulkan 32 gaming creators dari seluruh dunia dan Malaysia juga adalah tak terkecuali untuk menyertai. Paling best, korang boleh undi siapa yang layak!
Tapi hanya 16 teratas yang mendapat undian tertinggi saja boleh mencipta skuad dan bermain dalam kejohanan ini bersama pemain profesional PUBG Mobile yang lain.
PMSC Finals tahun lepas diadakan di Dubai dan mempunyai 20 finalis dari lebih 10 rantau. Kejohanan itu dimenangi oleh RRQ Athena bersama trofi dan cek bernilai USD600,000.
Walaupun prizepool kali ini lebih kecil tapi pastinya ramai yang takkan melepaskan peluang. Korang boleh undi mulai 1 Julai ini untuk gaming creator kegemaran korang!
Undi di https://pmsc.pubgmobile.com/


Penentuan pingat Sukan SEA Hanoi 2021 untuk kategori PUBG Mobile acara berkumpulan menyaksikan pasukan Malaysia 1 berjaya memenangi pingat gangsa.
Mereka diwakili oleh Jumper, Xrush, Franky, Magix dan juga Flaxop.
Walau bagaimanapun, pasukan Malaysia 2 gagal memenangi sebarang pingat apabila mereka mendapat kedudukan ke-7 di dalam carta.

View this post on Instagram

A post shared by PUBG MOBILE ESPORTS MY (@pubgmobile.esports.my)

Tahniah diucapkan kepada Kontinjen Negara kerana berjaya membawa pulang pingat untuk Malaysia.
Sementara itu, pingat emas menjadi milik pasukan Indonesia 2 dan perak dimenangi oleh Vietnam 1.


Team Secret menggantikan pemain bintang, Hyqul dengan seorang pemain muda lagi berbakat, uHigh.
Keputusan ini dibuat beberapa minggu selepas pengumuman roster baru mereka untuk tahun 2020.
Menurut Secret, pelepasan Hyqul dibuat kerana komitmennya yang perlu menyambung pengajian di universiti.
uHigh atau gelarannya Bocah Ajaib akan bermain sebagai posisi Scout dan entry Fragger jika diperlukan. Dia juga dikatakan tinggi refleks dan hebat menggunakan pelbagai jenis senapang dalam PUBG Mobile.


Pasukan PUBG Mobile Malaysia, Team Secret kini layak ke kejohanan dunia (PMGC Season 0). Sekurang-kurangnya itulah info tidak rasmi di Liquipedia (Tencent belum memberi kenyataan lagi).
Foto: Team Secret
Mengikut keputusan pada PMPL SEA Finals sebelum ini, keempat-empat pasukan Malaysia (TS, Yoodo Gank, Geek Fam dan Team SMG) hampir-hampir lolos tapi tidak berjaya merebut empat slot teratas (untuk layak ke PMGC).
Menurut laporan ONEEsports, mengatakan terdapat kesalahan dalam pengiraan pasukan yang layak menerusi PMPL  Americas Finals. Pasukan Execute Esports kini layak selepas perkiraan mata  dibuat oleh Tencent. Namun, Alpha7 Esports (yang menang ke atas Execute) juga turut layak.
Ini kemudiannya dapat dirumuskan terdapat 24 slot pasukan (seperti dikira di Liquipedia.net).
Penambahan itu juga bermakna pasukan Asia Tenggara menerima satu slot tambahan yang mana Team Secret berjaya lolos. Keseluruhannya terdapat tiga negara iaitu Thailand, Malaysia dan Indonesia yang mewakili Asia Tenggara di kejohanan dunia ini.
Rantau terakhir iaitu Asia Selatan masih menjalani pusingan kelayakan ke peringkat dunia jadi tiga lagi pasukan dari sana akan diketahui. Sementara itu, dua lagi slot tambahan mungkin akan datang dari Wildcard.
Anda boleh lihat senarai penuh pasukan PMGC Season 0 di laman web ini.
Setakat artikel ini ditulis, Tencent masih belum beri kenyataan rasmi dan mungkin akan berbuat demikian selepas berakhir PMPL Asia Selatan Finals.


Selepas bertarung selama dua hari dalam kejohanan PUBG Mobile #SquadUp, pasukan Team SMG akhirnya dinobatkan sebagai juara dan berjaya membawa pulang RM8,000.
Yang menariknya, ini adalah kejohanan e-sukan pertama IGN Southeast Asia (IGN SEA), sebuah portal permainan video yang sangat dikenali di Asia Tenggara.

Dalam perlawanan tersebut, Team SMG berjaya mendominasi dengan empat Winner Winner Chicken Dinner dan meninggalkan dua pasukan lain iaitu AXIS NRL MPX dan Resurgence masing-masing di tempat kedua dan ketiga.
Ini adalah senarai penuh pasukan yang menang hingga tempat keempat:

Team SMG: RM8,000
AXIS NRL MPX: RM4,000
Resurgence: RM2,000
Geek Fam: RM2,000
Tempat kelima hingga kelapan: RM1,000

Team SMG Juara Sulung PUBG Mobile Squad Up
Team SMG Juara Sulung PUBG Mobile Squad UpTeam SMG gah meraih gelaran juara bagi kejohanan e-sukan PUBG mobile 'squad up' anjuran IGN Southeast Asia dengan kerjasama Mediaprima Digital.
Posted by Buletin TV3 on Sunday, August 9, 2020

Menurut laporan IGN SEA, Resurgence berjaya konsisten tempat lima teratas setiap perlawanan tapi pasukan Team SMG berjaya konsisten selepas memenangi pusingan ketujuh dan kesepuluh.
Kejohanan ini dibawa oleh IGN SEA dan Youtube, dikuasakan Samsung Galaxy A51 | A71 dan dijanakan oleh McDelivery.
Saksikan perlawanan penuh hari pertama dan kedua di saluran Youtube TV3 Malaysia dan setiap highlight juga boleh disaksikan di sana.


PUBG Mobile, sebuah permainan peranti mudah alih yang sangat popular di Asia Tenggara sudah mengumumkan mereka akan memilih kumpulan artis dari pelbagai negara serta 70 influencer untuk mengambil bahagian di dalam Team Up Challenge 2021.

Prepare to IGNITE YOUR TEAM TO VICTORY! 🤩🔥 We are SO excited to announce the 2⃣0⃣2⃣1⃣ Team Up Challenge! 📣💥 This exciting match is going down in Mid-to-late August, so make sure your squad keeps an eye out for more info on the way! 🗓👀 pic.twitter.com/JxBidEl7ZQ
— PUBG MOBILE (@PUBGMOBILE) August 3, 2021
Pertandingan ini akan bermula pada 20 Ogos dan berakhir pada 28 ogos dan pusingan terakhir akan dimulakan pada 29 ogos. Antara individu popular yang dipilih untuk mewakilkan tanah air mereka adalah:

Mohamed Henedi, seorang pelawak popular dari Egypt
Tamim Iqbal, pemain kriket yang hebat dari Bangladesh
Lia Clark, penyanyi dan drag queen dari  Brazil
Miguel Layun, pemain bola yang berasal dari Mexico

Bermula pada 10 ogos, para pemain akan dapat memilih pasukan kegemaran mereka yang akan menang. Seterusnya, anda boleh menyelesaikan misi atau membeli UC untuk mendapatkan mata tambahan bagi pasukan yang dipilih.
Mata yang dikumpul adalah penting untuk pasukan itu untuk mara ke peringkat akhir, apa jua sumbangan yang diberikan oleh pemain akan memainkan peranan penting untuk pasukan pilihan mereka.